Source: http://slideflix.net/doc/2073559/varhainen-puuttuminen-neuvolaty%C3%B6ss%C3%A4-ja-raskauden-aikana-a..
Timestamp: 2018-10-17 19:28:08+00:00
Document Index: 10096544

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Download VARHAINEN PUUTTUMINEN NEUVOLATYÖSSÄ JA RASKAUDEN AIKANA ALOITETTU PERHETYÖ
NEUVOLATYÖSSÄ JA RASKAUDEN
AIKANA ALOITETTU PERHETYÖ
Neuvola ja perhetyö ovat tärkeitä yhteistyökumppaneita. Neuvolalla on tärkeä rooli tunnistaa perheet,
jotka tarvitsevat apua ja tukea arjessa selviytymisessä sekä ohjata heidät perhetyön piiriin. Perhetyö on
ammatillista ja tavoitteellista työskentelyä perheen tukemiseksi erilaisissa elämäntilanteissa. Perhetyöllä
pyritään vahvistamaan perheen voimavaroja, tukemaan vanhemmuutta, parisuhdetta, lasten hoitoa ja
Opinnäytetyöni tarkoituksena on tehostaa ja kehittää Mäntyharjun perhetyön ja neuvolan välistä yhteistyötä niin, että perheet saavat tukea jo raskausvaiheessa sekä laatia neuvolan käyttöön varhaisen puuttumisen malli. Mallin pohjana käytetään Stakesin Palmuke-projektissa kehitettyä ”huolen vyöhykkeistön ”mallia. Varhaisella puuttumisella pyritään ehkäisemään ja helpottamaan tiettyjen riskitilanteissa olevien
lasten ja perheiden ongelmia tarjoamalla tukea varhaisessa vaiheessa.
Yhteistyötä ja toimintamallia on suunniteltu yhteisissä suunnittelukokouksissa, joissa mukana perhetyöntekijä ja neuvolan henkilöstö. Suunnittelukokouksia on järjestetty neljä kertaa ja niissä on avoimesti keskusteltu yhteistyön kehittämisestä. Näiden tapaamisten ja keskustelujen perusteella tuotettiin varhaisen
puuttumisen malli. Mallissa on neuvolan käyttöön laadittu neljä osainen huolen vyöhykkeistö, joka auttaa
työntekijää jäsentämään lasta tai perhettä koskevaa huolensa astetta. Lisäksi neuvolan henkilöstön kanssa on laadittu toimintamalli raskauden aikana aloitettavaan perhetyöhön sekä päätetty aloittaa yhteiset
säännölliset tapaamiset neuvolan ja perhetyön välillä.
Toimintamallia on osittain jo toteutettu. Yhteiset säännölliset tapaamiset neuvolan ja perhetyön välillä
ovat toteutuneet. Raskauden aikana aloitettua perhetyötä ja huolen vyöhykkeistöä ei ole vielä käytännössä toteutettu. Mielestäni jatkokehittämisen aiheena voisi olla kysely perheille, joissa perhetyö on aloitettu
raskauden aikana. Perheet voisivat kertoa mielipiteensä, mitä hyötyneet, mitä toiveita ja mitä kehittämistä
perhetyölle.
Perhetyö, neuvolatyö, varhainen puuttuminen, yhteistyö
The early intervention in the child health centre and the family work that is began during pregnancy
The cooperation between the child health centre and the family work is very important. The child health
centre has an important role in recognizing the families that need help and support in surviving everyday
life. The child health centre also guides these kinds of families to ask for help for the family work. The
family work is a professional and goal-oriented way to work with families that need support in different
phases of life. The purpose of the family work is to reinforce the resources of the family and support parents’ skills to act with relationship between mother and father. The family work also gives support to the
parents to raise and take care of their children.
The purpose of my scholarly thesis is to improve and develop the cooperation between the child health
centre and the family work in Mäntyharju. So the families will get support already during the pregnancy
and it is possible to make out a method to the child health centre to help and support families as early as
possible. This kind of method is called “early intervention” and it is based upon the model of the “worries belts”, that is developed by the Stakes Palmu-project. Early intervention is a good way to prevent
problems of the families that have all kinds of risks in their everyday life.
The workers of the family work and the child health centre have had meetings in which we have together
planned cooperation between the family work and the child health centre. The workers have met each
other four times and we have had open discussions about the cooperation and how we could develop it.
During these meetings we have made a method called “early intervention”. This method includes four
steps that describe the situation and problems of the family and how worried the worker is about the
situation. This method helps the worker to understand how serious problems the child or the family has.
We have also made together a plan how to begin the family work already during the pregnancy. The family workers and the workers of the child health centre also meet regularly and discuss the current subjects.
We have already put the method called “early intervention” into effect. The family workers and the
workers of the child health centre have met regularly. The family work that is began during the pregnancy and the model of the “worries belts” we haven’t put into effect in practise yet. In the future we
could make a questioning to the families that have got help from a family worker during the pregnancy.
The families could tell their opinions about the family work: what kind of things have been useful, what
kind of hopes they have for the future and how the family work could be developed.
Family work, child health centre, early intervention, cooperation
PERHETYÖ ............................................................................................................ 2
Mitä perhetyö on? .......................................................................................... 2
Perhetyön keskeiset periaatteet ...................................................................... 4
Perhetyö lastensuojelun avohuollon tukitoimena .......................................... 6
NEUVOLATYÖ ..................................................................................................... 8
Perhesuunnittelu- ja äitiysneuvolatyö ............................................................ 8
Lastenneuvolatyö ........................................................................................... 9
VARHAISEN VUOROVAIKUTUKSEN TUKEMINEN ................................... 11
Perhetyö ja neuvola tukemassa varhaista vuorovaikutusta .......................... 11
Vanhemmuuden tukeminen ......................................................................... 13
VARHAINEN PUUTTUMINEN ......................................................................... 14
Huolen puheeksi ottaminen ......................................................................... 15
Huolen vyöhykkeistöt .................................................................................. 17
VERKOSTOTYÖ JA MONIAMMATILLISUUS ............................................... 18
Moniammatillinen työ perheiden tukena ..................................................... 19
Dialogisuus .................................................................................................. 20
Perhetyö ja neuvolatyö yhteistyökumppaneina ............................................ 21
PERHETYÖ MÄNTYHARJUSSA ...................................................................... 22
Perhetyön prosessi ....................................................................................... 23
Perhetyön periaatteet .................................................................................... 24
NEUVOLATYÖ MÄNTYHARJUSSA ............................................................... 25
Tavoitteet ja toiminta-ajatus ........................................................................ 25
Perhesuunnittelu- ja äitiysneuvolatyö .......................................................... 26
Lastenneuvolatyö ......................................................................................... 27
PERHETYÖN JA NEUVOLAN VÄLISEN YHTEISTYÖN KEHITTÄMINEN
SEKÄ VARHAISEN PUTTUMISEN MALLIN SUUNNITTELU ............................ 29
1. Suunnittelukokous ................................................................................... 30
2. Suunnittelukokous ................................................................................... 31
3. Suunnittelukokous ................................................................................... 32
4. Suunnittelukokous ................................................................................... 32
10 VARHAISEN PUUTTUMISEN MALLI ............................................................. 32
10.1 Huolen vyöhykkeet ...................................................................................... 33
10.1.1 Ei huolta ........................................................................................... 33
10.1.2 Pieni huoli ........................................................................................ 34
10.1.3 Huoli kasvaa..................................................................................... 34
10.1.4 Suuri huoli ........................................................................................ 35
10.2 Raskauden aikana aloitettu perhetyö ........................................................... 35
11 POHDINTA .......................................................................................................... 36
LÄHTEET .................................................................................................................... 38
Nykyiset palvelurakenteet eivät enää vastaa tämän päivän lapsiperheiden palvelutarpeisiin. Peruspalvelujen resurssit on karsittu minimiin ja painopistealueet ovat yhä
useammin korjaavassa työssä. Ennalta ehkäisevään työhön käytetyt resurssit ovat kunnissa usein riittämättömät. Esimerkiksi lapsiperheiden kotipalvelun vähenemisen jälkeen ei useinkaan ole mahdollisuutta saada kotiin minkäänlaista apua ja tukea. Tuen
saaminen kotiin edellyttää yhä useammin lastensuojeluasiakkuutta ja se raaimmillaan
tarkoittaa sitä, että kotiin on mahdollista saada tukea vasta kun on huoli muuttuu ongelmaksi.
Opinnäytetyöni aihe syntyi oman työni kautta, työskentelen perhetyöntekijänä Mäntyharjulla. Perhetyö on pääasiassa korjaavaa työtä lastensuojeluperheissä. Ennaltaehkäisevää työtä pitäisi pyrkiä tekemään ja kehittämään enemmän jo olemassa olevien resurssien puitteissa. Neuvola on tärkeä yhteistyökumppani perhetyölle ja perhetyön ja
neuvolan välistä yhteistyötä tulisi kehittää siten, että pystymme yhdessä puuttumaan
mahdollisimman varhain perheessä havaittuihin huolen aiheisiin ja tarjoamaan tukea
mahdollisimman varhaisessa vaiheessa erityistä tukea tarvitseville perheille. Tarve
yhteistyön kehittämiselle on noussut erityisesti äitiysneuvolan ja perhetyön välisessä
yhteistyössä. Tavoitteena on perhetyön aloittaminen raskauden aikana. Vanhemman ja
vauvan välinen suhde alkaa rakentua jo raskausaikana vauvaan liittyvien mielikuvien
kehittymisen myötä. Jos vanhemman hyvinvoinnissa on ongelmia jo raskausaikana,
esim. masennusta, ahdistusta, väsymystä tai perheet, joilla ei ole sosiaalisia verkostoja
tai nuoret vanhemmat, jotka odottavat ensimmäistä lasta, avun ja tuen tarjoaminen
tässä vaiheessa on ensiarvoisen tärkeää. Neuvolalla on tässä vaiheessa merkittävä rooli
olla tukijana ja puuttua perheen tilanteeseen, ettei tilanne pääse pahenemaan. Neuvolalla on tilaisuus tarjota perheelle erilaisia tukimuotoja ja perhetyö on yksi vaihtoehto.
Perhetyön aloittaminen perheessä jo raskausaikana on ennaltaehkäisevää työtä. Perhettä pystyttäisiin auttamaan ja tukemaan ennen kuin ongelmat kasaantuvat ja työn kesto
voi olla lyhytaikaista. Niin perheen kuin perhetyönkin näkökulmasta työskentely on
palkitsevaa, koska muutoksia voidaan saada aikaan lyhyen ajan sisällä.
Perhetyötä voidaan tehdä eri palvelusektoreiden tuottamana, esim. on neuvolan perhetyötä, päivähoidon perhetyötä ja lastensuojelulaitosten perhetyötä. Tässä opinnäytetyössä käsiteltävä perhetyö on lastensuojelun avohuollon perhetyötä, joka on sosiaalityön alle sijoittuvaa työtä.
Tämän opinnäytetyön tarkoituksena on tehostaa ja kehittää Mäntyharjun perhetyön ja
neuvolan yhteistyötä niin, että perheet saavat tukea jo raskausvaiheessa sekä laatia
neuvolan henkilökunnan kanssa heidän käyttöönsä varhaisen puuttumisen malli, jossa
käytetään pohjana Stakesin Palmuke-projektissa kehitettyä ”huolen vyöhykkeistön”mallia. Mallin tarkoituksena on selkeyttää ja jäsentää työntekijän omaa toimintaa tilanteissa, joissa hänen omat toimintamahdollisuutensa ovat vähentyneet tai eivät tuota
toivottua tulosta. Samalla mahdollistetaan työntekijän huolen väheneminen ja avoin,
dialoginen yhteistyö sekä perheen että muiden viranomaisten kanssa.
2.1 Mitä perhetyö on?
Perhetyön juuret ulottuvat jo sodanjälkeiseen aikaan, jolloin käynnistyi Mannerheimin
lastensuojeluliiton kodinhoitotyö. Tämän työn tarkoituksena oli tarjota varattomien,
monilapsisten perheiden äidille apua ja valistusta kodin ja lasten hoidossa. Kodinhoitajien työtä kehitettiin 1970-luvulla ja, jolloin saatiin idea Ruotsista perhetyön tekemiseen. Tällöin Mannerheimin lastensuojeluliitto ja sosiaalihallitus aloittivat tehostetun
perhetyön kokeilun, jossa tarjottiin räätälöityä kotipalvelua moniongelmaperheille.
Perhetyöllä pyrittiin innostamaan perhettä vuorovaikutukseen lähiympäristön kanssa
sekä opettamaan ja tukemaan vanhempia lasten – ja kodinhoidossa. 1980-luvulla tehostettu perhetyö levisi nopeasti ja sitä oli saatavilla monissa kunnissa. Kodinhoitajien
työ muuttui kodinhoitotyöstä keskustelevammaksi ja perheitä autettiin ottamaan vastuuta omasta elämästään. 1990-luvun alussa myös lastensuojelulaitokset aloittivat perhetyön, joka kohdistui laitoksissa sijoitettuina olevien lasten perheiden tukemiseen.
Viime vuosikymmenen loppupuolella kunnat alkoivat palkata työntekijöitä perhetyöntekijä-nimikkeellä sosiaalitoimistoihin sosiaalityöntekijöiden työn tueksi lastensuojelun avohuoltoon. (Reijonen 2005, 7-9.) Eri perhetyömuodoille voidaan löytää amma-
tillisia, sisällöllisiä ja käytännöllisiä perusteluja. Ammatillinen perustelu liittyy lastensuojelutyössä kohdattuihin pulmakohtiin. Toimistokäynneillä, virastoissa, viranomaisneuvotteluissa tehtävä työ on koettu niin, ettei se kohtaa perheiden tarpeita. Asiantuntijat eivät saa välttämättä riittävää tietoa ja tuntumaa perheiden arjesta. Lastensuojelun
avohuoltoon onkin kaivattu työmuotoja, jossa arkisuus, jatkuvuus ja intensiivisyys
voivat toteutua. (Hurtig 2003, 25.)
Lastensuojelun perhetyön moninaista käsitekenttää ovat selvittäneet Heino, Berg ja
Hurtig (2000) kirjallisuuskatsauksessaan. Lastensuojelun perhetyössä toimii monia eri
tahoja ja monenlaisissa tehtävissä. Täsmällisiä työnkuvauksia ei ole perhetyölle asetettu, vaan työkäytännöt ovat syntyneet paikallisesti niihin tarpeisiin, joihin kuntien lastensuojelutyössä on ollut tarvetta. Eniten tarvetta on ollut tukea perheitä kokonaisvaltaisesti heidän omassa lähiympäristössään ja elää mukana heidän tavallisessa arjessaan. Perhetyön käytännöt ovat kirjavia ja käsitteitä on monia. On perhetukityötä, ohjaavaa työtä, avotyötä, kuntouttavaa työtä, avohuollollista työtä, toiminnallista avotyötä ja tehostettua perhetyötä. Perhetyön käsitteitä käytetään ja ne ymmärretään hyvin
monella tavalla, mutta sisältönä nähdään kuitenkin usein perheen arjen tukemista ja
puuttumista perheen elämään vahvojen väliintulojen avulla. Tukemisen kohteena voivat olla pitkään lastensuojelun asiakkaina olevat perheet, väsyneet yksinhuoltajaäidit
ja - isät, vanhemmat, joilla on päihdeongelma tai mielenterveysongelma sekä tilapäistä
tukea tarvitsevat. Perhetyön työskentely on useimmiten muutokseen tähtäävää, perheiden ja erityisesti lasten hyvinvointia lisäävää tavoitteellista työtä. (Reijonen 2005, 910.)
Perhetyö on yhteiskunnallista ja sosiaalista työtä, jonka tavoitteena on perhekohtaisesti
ratkaista ihmisten arkielämässä esille tulleita haastavia elämäntilanteita ja ongelmia.
Yhteiskunnassa tapahtuvat muutokset heijastuvat perheiden hyvinvointiin ja näin tarpeet perhetyölle ovat kasvaneet. Ihmiselämä on ennakoimatonta ja odottamatonta.
Perhe voi joutua tilanteeseen, jossa perheen kohtaama yksittäinen ongelma tai kriisi tai
niiden kasautuminen vaikeuttaa perheen arjessa selviytymistä. Pienillä toimilla ja tukimuodoilla voi olla iso merkitys perheen arjen sujumisessa. Perhetyöhön kuuluu tuen
tarpeen tunnistaminen ja tuen tarjoaminen ennen kuin ongelmat kärjistyvät, kasaantuvat tai muuttuvat pysyviksi eli varhaista puuttumista ja tukemista. Perheen omien
voimavarojen tunnistaminen ja vahvistaminen sekä perheiden tukiverkoston vahvis-
taminen ovat osa perhetyötä. Lisäksi siihen kuuluvat neuvonta, ohjaus, lastenhoitoapu,
voimavara- ja ratkaisukeskeiset keskustelut, tukijärjestelmien organisoiminen perheelle ja vertaisryhmistä informoiminen. (Järvinen ym. 2007, 15-16).
Perhetyön motiivina on yleensä huoli perheestä ja erityisesti lapsesta. Huoli voi nousta
perheenjäseniltä itseltään, mutta useimmin kuitenkin perheen tai lapsen kanssa työskentelevältä työntekijältä, naapurilta, sukulaisilta, ystäviltä jne. Huoli perheistä rakentuu tiedolle perheitä uhkaavista ongelmista ja riskeistä. On tärkeää, että huolen havainnut työntekijä keskustelee ensiksi perheen kanssa avoimesti huolestaan ja perhetyön mahdollisuudesta auttaa. Näin saadaan rakennettua luottamuksellinen suhde perheeseen. Huolen puheeksi ottanut työntekijä pyytää vanhemmilta luvan ottaa yhteyttä
perhetyöntekijään ja saada heiltä alustava arvio perhetyön mahdollisuudesta auttaa
kyseistä perhettä. Mikäli vanhemmat eivät anna suostumusta ja lapsen etu vaatii, on
työntekijällä madollisuus ottaa yhteyttä sosiaalityöntekijään lastensuojelulakiin perustuen. Tässäkin tilanteessa työntekijän on tärkeää kertoa vanhemmille, että huoli ja vastuu lapsen hyvinvoinnista edellyttää yhteydenottoa. (Järvinen ym. 2007, 76).
2.2 Perhetyön keskeiset periaatteet
Perhetyön toimintaa ohjaavat sosiaali- ja terveydenhuollon keskeiset periaatteet ja
eettiset ohjeet. Perhetyön keskeisimmät ja tärkeimmät periaatteet ovat: asiakaslähtöisyys, perhelähtöisyys ja lapsilähtöisyys. Asiakaslähtöisyydellä tarkoitetaan asiakkaiden tarpeiden ja toiveiden kuulemista. Siihen sisältyy asiakkaan oikeuksista tiedottaminen ja oikeuksien lisääminen. Asiakaslähtöisyys välittyy perheenjäsenten kuuntelemisena ja kunnioittamisena. Asiakkaan kunnioittaminen tarkoittaa asiakkaan itsemääräämisoikeuden ja muiden ihmisoikeuksien tunnustamista sekä niiden voimaan saattamista ja voimassa pitämistä. Tunteiden tunnistaminen, niiden sanoittaminen ja hyväksyminen ovat olennainen osa asiakkaan kunnioitusta perhetyössä. Vaikka työntekijällä olisi kokemusta monenlaisista perheistä, on hyvä muistaa jokaisen perheen ainutkertaisuus ja se, että jokaisella perheellä on oma tarinansa ja kokemuksensa. Avoimuus, luottamuksellisuus ja rehellisyys ovat perhetyön onnistumisen tekijöitä. Luottamuksellisessa suhteessa vuorovaikutus on avointa, arat ja vaikeat asiat uskalletaan
ottaa puheeksi ja asioista voidaan olla eri mieltä sekä annetaan niin myönteistä, kuin
kielteistäkin palautetta puolin ja toisin. (Järvinen ym. 2007, 18-21.)
Perhelähtöisyydellä tarkoitetaan sitä, että koko perhe otetaan huomioon, vaikka yksi
perheenjäsen olisi sosiaali-ja terveyspalvelun asiakkaana. Perheen elämäntilanteesta ja
elinympäristöstä luodaan kokonaiskuva ja koko perhe otetaan mukaan keskusteluun ja
päätöksentekoon. Perhe ja sen jäsenet ovat oman tilanteensa ja arkensa asiantuntijoita.
Ongelmallisissa tilanteissa ja kriiseissä perheenjäsenten oma asiantuntijuus ei välttämättä toimi ja tällöin perhetyöntekijän tehtävänä on auttaa perhettä näkemään tilannetta laajemmin. Perheissä on monenlaisia suhteita, on puolisoiden välillä, vanhempien ja
lasten välillä sekä sisaruksilla keskenään. Muutos yhdessä perheenjäsenessä tai perheenjäsenten välillä vaikuttaa myös muihin perheenjäseniin ja heidän välisiin suhteisiin. Myös kodin ulkopuoliset verkostot ja niiden muuttuminen vaikuttaa perhesuhteisiin. Perhelähtöisyys korostaa myös sitä, että perhe nähdään kokonaisuutena ja jokainen perheenjäsen omana yksilönä. Perhelähtöisen ohjaamisen tavoitteena on perheen
omien voimavarojen vahvistaminen, palveluiden perhekohtainen suunnittelu ja palveluiden koordinointi yhteistyössä eri tahojen kanssa. Jokainen perhe on yksilöllinen ja
ainutlaatuinen ja se pitäisi ottaa huomioon perhetyön tarvetta arvioitaessa. Perhetyön
tarvetta on vaikea arvioida ensimmäisten tapaamisten perusteella, koska perheen asiat
ja tarpeet avautuvat vähitellen. (Järvinen ym. 2007, 24-27.)
Lapsilähtöisyydellä tarkoitetaan sitä, että lapsen näkökulma huomioidaan, lasta kuullaan ja hänen tarpeensa ja mielipiteensä otetaan huomioon. On hyvä muistaa, että lapsen paras ei yleensä toteudu ilman vanhempia, koska lapsen hyvinvointi on riippuvainen koko perheen hyvinvoinnista. Lapsilähtöisessä työskentelyssä painotetaan sitä,
että työntekijä saa parhaimman kuvan lapsesta tapaamalla häntä. Lapsi huomioidaan
hänen omista lähtökohdista käsin, hänen ikänsä ja kehityksensä huomioiden. Lapsen
kanssa keskustelemalla ja leikkimällä sekä arkisia asioita havainnoimalla työntekijä
saa lapsesta monipuolista tietoa. (Järvinen ym. 2007, 28-29.)
Perhetyö vastaa lastensuojelun kahdenlaiseen tehtävään: lapsen edun turvaamiseen ja
perheiden tukemiseen. Perhe tulisi nähdä kokonaisuutena, johon jokainen perheenjäsen toiminnallaan vaikuttaa. Perhetyön alkuvaiheessa selvitetään perheen ongelmat ja
tarpeet, sisäiset rakenteet sekä voimavarat ja vahvuudet. Pyritään luomaan mahdollisimman konkreettisia tavoitteita perheen tukemiseksi ja työskentelyn toteutumisen
arvioimiseksi.. Perhetyön tavoitteet ovat jokaisen perheen kohdalla erilaisia, mutta ne
tähtäävät perheen itsenäiseen selviytymiseen ilman ulkopuolista apua. Perhetyön yhtenä onnistumisen merkkinä voidaan pitää perhetyön työskentelyn päättymistä perheessä. ( Reijonen 2005, 10-11.)
2.3 Perhetyö lastensuojelun avohuollon tukitoimena
Lasten ja nuorten tärkeimpiä kasvuoloja on perhe, jota tuetaan yhteiskunnan taholta.
Perhe näyttäytyy lapsen ja nuoren kannalta yhteiskunnallisena yksikkönä, jonka hyvinvoinnin nähdään tukevan lasten ja nuorten hyvinvointia. Vanhempia tukemalla ja
heidän mahdollisuuksiaan pitää huolta lapsistaan, ehkäistään vaikeuksien syntymistä
tai niiden syvenemistä. Lasten kasvuoloihin kuuluvat perheen lisäksi myös muut lasten
ja nuorten lähellä olevat ihmiset, kuten sukulaiset, koulu ja harrastukset. Lapsen hyvinvointia voidaan parantaa vaikuttamalla kasvuoloihin, tukemalla lasta ja perhettä
palvelujen avulla, taloudellisella tuella ja hoitomahdollisuuksilla sekä lapsen oikeudellisen aseman järjestämisellä. (Törrönen & Vornanen 2004, 159-160.)
Lasten ja nuorten hyvinvoinnista huolehtiminen on aikuisten tehtävä ja heidän vastuullaan. Aikuisten vastuuseen sisältyy se, että aikuiset kantavat lapsista ja nuorista vastuun ja suojelevat heitä. Tämän lisäksi lapset ja nuoret tarvitsevat mahdollisuuksia
osallistua omaa elämäänsä koskeviin päätöksiin. Lapsiväestönä he ovat oikeutettuja
saamaan tasapuolisen osuutensa yhteiskunnallisista voimavaroista muihin väestöryhmiin verrattuna. (Törrönen & Vornanen 2004, 154-155.)
Lastensuojeluviranomaisten on järjestettävä avohuollon tukitoimia viipymättä, jos
kasvuolot vaarantavat tai eivät turvaa lapsen tai nuoren terveyttä tai kehitystä. Avohuollon tukitoimiin on alettava myös silloin, jos lapsi tai nuori omalla käyttäytymisellään vaarantaa terveyttään tai kehitystään. (Kettunen ym. 2001,65–66.) ”Lastensuojelun tarkoituksena on turvata lapselle oikeus turvalliseen ja virikkeitä antavaan kasvuympäristöön, tasapainoiseen ja monipuoliseen kehitykseen sekä etusija erityiseen suojeluun. Lähtökohtana on lapsen etu ja lapsen oikeus hyvään huoltoon”. (Kettunen ym.
2001, 64.)
Lastensuojelu voidaan jakaa ennaltaehkäisevään toimintaan sekä perhe- ja yksilökohtaiseen lastensuojeluun. Ennaltaehkäisevää lastensuojelua ovat kaikki kunnan palvelut,
joilla tuetaan lapsia, nuoria ja heidän huoltajiaan. Lastensuojelun ensisijaisena voimavarana ovat kaikki yleisten palvelujen työntekijät, kuten sosiaalityöntekijät, neuvoloiden, päivähoidon työntekijät, terveydenhuollon työntekijät, opettajat, erityisopettajat,
kodinhoitajat, perhetyöntekijät, kuraattorit, psykologit, nuorisotoimi ja poliisit. Peruspalveluja tuottavien yksiköiden ja lastensuojelun työntekijöiden yhteistyö on tärkeää,
jotta ongelmiin päästään puuttumaan mahdollisimman varhaisessa vaiheessa. (Kettunen ym. 2001, 63.)
Lastensuojelun ehkäisevä työ on eettisesti vaativaa toimintaa ja sen yleisenä tavoitteena voidaan pitää hyvien edellytysten antaminen lapsuuteen ja koko lapsiväestön hyvinvointi. Palvelujen tarkoituksena on ehkäistä tietyn lapsiryhmän tai tietyssä elämäntilanteessa olevien perheiden, lasten tai nuorten huono-osaisuus ja syrjäytyminen. Lastensuojelun ehkäisevän työn avulla voidaan tukea lapsiväestön osallisuutta omaan
elämäänsä, kehitykseen, kasvuun ja hyvinvointiin sekä suojella heitä sekä taata heille
tasa-arvoiset mahdollisuudet yhteiskunnallisiin voimavaroihin. (Törrönen & Vornanen
2004, 154-155).
Perhetyöstä on tullut tärkeä lastensuojelun avohuollon tukitoimi. Ennaltaehkäisevän
perhetyön tavoitteena on ylläpitää perheen hyvinvointia sekä ennalta ehkäistä elämän
muutostilanteissa esiintyvät riskit. Tehtävänä on tukea perhettä arjessa ja auttaa perhettä löytämään omat vahvuutensa ja voimavaransa. Muutoksia voidaan saada aikaan
lyhyenkin ajan kuluessa, joka on palkitsevaa niin perheen kuin työntekijän kannalta.
(Järvinen ym. 2007, 35). Usein lastensuojelun asiakasperheet tulevat perhetyön asiakkuuteen vasta tilanteessa, jossa perheen ongelmat ovat kriisiytyneet ja kasaantuneet.
Tällöin perhetyö on suunnitelmallista, tavoitteellista ja intensiivistä toimintaa lapsen ja
perheen tueksi. Tavoitteena on perheen tilanteen tarkempi selvittely ja arviointi sekä
työskentely yhdessä sovitun muutoksen aikaansaamiseksi. Lastensuojelun sosiaalityössä perheet voidaan velvoittaa ottamaan perhetyötä vastaan. Vaikka perheenjäsenet
eivät itse tiedosta avun ja tuen tarvetta, voidaan perhetyön avulla puuttua perheen elämään silloin, kun perheen tilanne ja olosuhteet eivät takaa lapselle turvallista elämää.
Perhetyön avulla perheille annetaan mahdollisuus parantaa tilannettaan ja jopa välttää
lapsen huostaanotto ja sijoitus kodin ulkopuolelle. (Järvinen ym. 2007, 43–44.)
Ennaltaehkäisevää lastensuojelun toimintaa tulisi kehittää, sillä se ehkäisee lastensuojeluasiakkuuksien syntymistä, keventää lastensuojelun sosiaalityöntekijöiden työtaakkaa, kehittää eri viranomaisten yhteistyötä ja ennen kaikkea estää perheen pulmia kehittymästä vakavimmiksi ja auttaa perhettä löytämään omia voimavaroja. Sosiaali- ja
terveysministeriön vuonna 1997 julkaiseman ehkäisevän sosiaali- ja terveyspolitiikan
strategian keskeisenä painoalueena on ehkäisevän strategian kehittäminen lasten ja
nuorten kanssa tehtävässä työssä. Turvalliset ihmissuhteet ja tukea antava lähiympäristö ovat lasten tasapainoisen kehityksen kannalta tärkeitä. Erityisen tärkeä on varhainen
vuorovaikutus. Lapsen hyvinvointi perheessä perustuu vanhempien hyvinvointiin ja
vanhempien hyvinvoinnin turvaamiseksi eri viranomaistahojen tulisikin tehdä enemmän yhteistyötä, jotta lapsen tasapainoinen kehitys taattaisiin. (Hautajärvi 2003, 117.)
3 NEUVOLATYÖ
Kansaterveyslain mukaan ”kunnan tulee huolehtia kunnan asukkaiden terveysneuvonnasta, raskaana olevien naisten ja lasta odottavien perheiden ja alle kouluikäisten lasten sekä heidän perheidensä neuvolapalveluista”. (Kansanterveyslaki 66/1972). Neuvolatyö on merkittävä osa suomalaisperheiden terveysalan palvelujärjestelmää. Koko
maan kattava verkosto ja kaikille tasapuolisesti tarjotut palvelut mahdollistavat niiden
käytön lähes kaikille raskaana oleville ja lapsiperheille. Neuvolan perustoimintaa ovat
määräaikaistarkastukset, terveysneuvonta, ryhmätoiminta ja rokottaminen. Lisäksi
toimintaan tuovat haasteita ennalta ehkäisevä ja voimavaroja vahvistava perhetyö esimerkiksi varhaisen vuorovaikutuksen, vanhemmuuden ja parisuhteen tukemisessa.
Neuvolatyössä joudutaan myös toimimaan yhä enenevässä määrin raskaudenaikaisissa
sekä lasten kasvuun ja kehitykseen liittyvissä erityistilanteissa. (Armanto & Koistinen
3.1 Perhesuunnittelu- ja äitiysneuvolatyö
Raskaana oleva nainen ja lasta odottava perhe tulevat äitiysneuvolan asiakkaiksi
yleensä silloin, kun raskaus on kestänyt 8-12 viikkoa ja asiakkuus loppuu, kun synnyttäneelle äidille on tehty jälkitarkastus noin kuusi viikkoa synnytyksen jälkeen. Äitiysneuvolan tarkoituksena on vastata raskauden, synnytyksen ja lapsivuodeajan hoidolli-
siin ja tuen tarpeisiin. Tavoitteena on turvata raskauden normaali kulku, äidin ja koko
perheen hyvinvointi, terveen lapsen syntymä ja vanhemmuuden vahvistuminen. Laajempana äitiyshuollon tavoitteena nähdään vanhempien terveyden ja hyvinvoinnin
edistäminen sekä heidän auttamisensa myönteisessä suhtautumisessa perhe-elämään ja
perheen asemaan yhteiskunnassa. Raskauden ja synnytyksen onnistumiseen sekä vanhemmuuteen valmistautumiseen vaikuttavat useat elämään liittyvät sosiaaliset ja psykologiset tekijät. Äitiysneuvolassa on arvioitava tilannetta laajasti yhteistyössä lasta
odottavan perheen kanssa, ei vain terveydenhuollon ja lääketieteen näkökulmista.
(Lindholm 2007, 33.)
Äitiysneuvolassa käynnit ovat vapaaehtoisia, mutta niihin on liitetty äitiysavustuksen,
äitiys- ja isyys- ja vanhempainlomaan tarvittavat todistukset sekä lomiin liittyvät sosiaaliset etuudet. Neuvolakäynnit voidaan korvata yksityissektorin tarjoamilla palveluilla. Perusterveydenhuollon äitiysneuvolan palveluita käyttävät kuitenkin lähes kaikki
(97–99 %) raskaana olevat naiset. (Lindholm 2007, 33.)
Äitiysneuvolan työmuotoja ovat perhesuunnittelu, terveystarkastukset, jotka sisältävät
voimavaraistavat ohjaus-, neuvonta- ja tukitoimet, perhevalmennus, kotikäynnit, puhelinneuvonta, erilaiset konsultaatiot sekä moniammatillinen verkostotyö. Äitiysneuvolan kehittämishaasteita ovat mm. vanhemmuuden vahvistaminen, isien tasavertainen
huomiointi, varhainen puuttuminen asiakkaiden terveyttä ja hyvinvointia uhkaaviin
tekijöihin, moniammatillisen toiminnan kehittäminen ja asiakaslähtöisyyden vahvistuminen. (Lindholm 2007, 33.)
Äitiysneuvolan työparin muodostavat terveydenhoitaja ja lääkäri. Terveydenhoitaja
tapaa äitiä ja perhettä usein ja on näin päävastuussa äidin ja perheen terveydenhoidosta. Lääkäri toimii lääketieteen ammattilaisena. (Lindholm 2007, 37.)
3.2 Lastenneuvolatyö
Lapsen ollessa kuusiviikkoinen, hän ja siirtyy vanhempineen äitiysneuvolasta lastenneuvolan asiakkaaksi. Lastenneuvolan ensisijaisena päämääränä on lapsen etu ja sen
saavuttaminen edellyttää varhaista puuttumista kaikkiin lapsen hyvinvointia uhkaaviin
tekijöihin. Lastenneuvolatyön yleistavoite on lasten fyysisen, psyykkisen ja sosiaali-
sen terveyden sekä perheiden hyvinvoinnin parantaminen varsinkin erityistä tukea
tarvitsevissa perheissä, jolloin perheiden väliset terveyserot kaventuvat. (Lindholm
2007, 113.) Lastenneuvolan muita tavoitteita ovat: lapsi saa riittävän huolenpidon ja
tukea oman persoonallisuutensa kehittymisessä. Lapsen sairaus, kehitystä vaarantavat
tekijät sekä perheen muut pulmat tunnistetaan mahdollisimman varhain. Jokaisella
vanhemmalla on mahdollisuus luoda lapseensa vastavuoroinen, turvallinen kiintymyssuhde ja muodostaa myönteinen käsitys vanhemmuudestaan. Vanhemmat huolehtivat
parisuhteestaan ja vanhemmuudestaan siten, että kykenevät pitämään huolta lapsesta
ja tukemaan tämän kehitystä. Vanhemmat tunnistavat omat voimavaransa sekä ottavat
vastuun lapsen ja perheen hyvinvoinnista. Vanhemmilla olisi mahdollisuus saada vertaistukea muilta vanhemmilta. (Lindholm 2007,116.) Vertaistuki on sosiaalisen tuen
elementti emotonaalisen tuen, tietotuen ja käytännön avun rinnalla. Vertaistuessa on
kyse lähinnä itsearvioinnin ja itsearvostuksen kannalta tärkeästä tiedosta. Esim. kun
vanhemmat tapaavat muita vanhempia, he havaitsevat, että monet lapsiperheen pulmat
ja ongelmat ovat tavallisia ja he voivat verrata omia kokemuksiaan niihin. Vanhemmat
voivat tuntea ongelmista huolimatta olevansa hyviä vanhempia. Vanhemmat saavat
itsearviointinsa tueksi vertailutietoa, joka mahdollistaa itsearvostuksen. (Viljamaa
3003, 47.)
Lastenneuvolan tehtäviä lapsen ja perheen tasolla ovat: seurata ja tukea lapsen fyysistä, psyykkistä ja sosiaalista hyvinvointia sekä tunne-elämän kehitystä ja antaa rokotusohjelman mukaiset rokotukset. Tukea vanhemmuutta ja parisuhdetta sekä tukea vanhempia turvalliseen lapsilähtöiseen ja aikuisuuden sisältävään kasvatukseen. Tunnistaa
mahdollisimman varhain haitallisen kehityksen merkit lapsessa, perheessä ja elinympäristössä sekä puuttua terveyttä vaarantaviin tekijöihin. Ohjata lapsi ja perhe tarvittaessa muille asiantuntijoille tutkimuksiin ja hoitoon. Muita tehtäviä on varmistaa, että
vanhemmat osallistuvat perheille suunnattujen palveluiden kehittämiseen ja järjestää
neuvolan palvelut osana perhepalveluverkostoa, jolloin turvataan perheiden saamien
palveluiden jatkuvuus ja tarvittava moniammatillinen yhteistyö. Neuvolan tulee myös
kehittää neuvolapalveluja ja henkilökunnan ammattitaitoa. Kunnan ja yhteiskunnan
tasolla tehtävä työ on lapsiperheille suunnattujen palveluiden tunteminen ja niiden
suunnitteluun ja päätöksentekoon vaikuttaminen, seurata yhteisön ja ympäristön turvallisuutta, lapsi- ja perhemyönteisyyttä sekä edistää lasten ja perheiden hyvinvoinnin
huomioon ottamista. (Lindholm 2007,116.)
Lastenneuvolapalvelut ovat vapaaehtoisia, mutta tutkimuksen mukaan käyttöaste on
97–99 %. Lastenneuvolassa työmuotoina ovat lapsen ja perheen tapaamiset, joihin
sisältyvät seulontatutkimukset, rokottaminen, tuki, ohjaus ja neuvonta. Lisäksi myös
erilaiset ryhmät ja kotikäynnit mahdollistavat lasten ja perheiden omien voimavarojen
löytymisen ja riittävän varhaisen puuttumisen terveyttä, kehitystä ja kasvua vaarantaviin tekijöihin. Viime vuosina on kiinnitetty enemmän huomiota ja lisätty valmiuksia
varhaisen vuorovaikutuksen tukemiseen. (Lindholm 2007, 113.)
Keskeiset työntekijät lastenneuvolassa ovat terveydenhoitaja ja lääkäri. Terveydenhoitaja on lapsien ja heidän perheidensä terveyden edistämisen asiantuntija, joka vastaa
hoitotyön ajantasaisuudesta ja laadusta. Terveydenhoitaja voi myös toimia alueellansa
lapsiperheiden yhteisöllisyyden ja vertaisuuden lujittajana. Lääkäri tapaa terveydenhoitajan kanssa määräaikaistarkastuksessa lastenneuvolan lapsen ja tämän vanhemmat.
(Lindholm 2007, 115.)
4 VARHAISEN VUOROVAIKUTUKSEN TUKEMINEN
4.1 Perhetyö ja neuvola tukemassa varhaista vuorovaikutusta
Varhainen vuorovaikutus alkaa jo raskauden aikana. Äidin mielikuvat vauvasta, omasta äitiydestä, vauvan isästä, omista vanhemmista sekä omasta itsestä vauvana, rakentavat vuorovaikutusta. Myös isällä on mielikuvia, jotka ovat syntyneet vastaavasti hänen
vuorovaikutuskokemuksistaan itselle merkittävien ihmisten kanssa. (Siltala 2003, 19.)
Kiintymyssuhde on vauvan ja vanhemman välinen erityinen tunneside, joka alkaa kehittyä vauvalle varhaisten kokemusten pohjalta. Varhaisessa vuorovaikutuksessa vanhempi antaa vauvalle ravintoa, hoivaa ja suojaa, johon vauva vastaa. Vuorovaikutuksen keinoja ovat katsekontaktit, puhe, ilmeet, eleet, kosketukset., liikkeet ja otteet.
Vuorovaikutuksen samantahtisuus ja vastavuoroisuus riippuu vanhemman taidoista ja
halusta sovittaa oma toimintansa lapsen tarpeisiin, rytmeihin ja vuorovaikutuksellisiin
kykyihin. Vuorovaikutustilanteeseen vaikuttavat lapsen ja vanhemman fyysinen ja
psyykkinen tila, vanhempien välisen suhteen kesto ja laatu, toiselta vanhemmalta saatu
tuki, vanhemman sosiaalinen ja taloudellinen tilanne, sisarusten vaatimukset, sukulaisten tuki, kyky selviytyä stressitilanteessa sekä vanhempien omat varhaiset kokemukset
saamastaan hoidosta. (Järvinen ym. 2007, 109-110.)
Kiintymyssuhde voi muodostua turvalliseksi tai turvattomaksi sen mukaan, miten hyvin vanhempi pystyy havaitsemaan lapsen viestit, tulkitsemaan ne oikealla tavalla ja
vastaamaan lapsen tarpeisiin. Turvallisesti kiinnittyneellä lapsella muodostuu käsitys
siitä, että hän voi olla oma itsensä, hän voi näyttää kaikkia tunteitaan, häntä kuullaan,
kosketellaan, rakastetaan ja otetaan syliin. Lapsi kokee olevansa taitava ja rakastettu,
mikä luo pohjaa terveen itsetunnon kehitykselle. (Järvinen ym. 2007, 111.)
Varhaisen vuorovaikutuksen kehittymiseen vaikuttavat myös äidin kokemat vaikeudet
ja sosiaalinen tuki. Äidillä on oikeus saada sosiaalista tukea äitiydelleen, kotitöiden
jakamiselle ja henkisen paineen purkamiselle. Äidin saama sosiaalinen tuki hyödyttää
aina myös lasta. Kun äiti saa riittävästi tukea läheisiltään, hän jaksaa keskittyä paremmin myös vaikeina aikoina vauvan vaatimiin tarpeisiin. Useimmiten oman äidin antama tuki on ensisijainen sosiaalisen tuen lähde, mutta kuitenkaan äideillä ei ole aina
mahdollista saada tukea juuri omalta äidiltään tai lähisukulaisilta jo eri asuinpaikkakunnan takia. Tällöin sosiaalisen tuen saaminen voi olla vaikeaa tässä yhteiskunnassa,
jossa perheet ovat itsenäisiä ja hyvinkin eriytyneitä yksiköitä. Näin vastuu sosiaalisen
tuen jakamisella on myös mm. terveyden- ja sosiaalihuollon harteilla. Äitien kuunteleminen ja tarkka havainnointi auttavat ammatti-ihmisiä selvittämään äidin tarvetta
tukeen. Äidin tukiverkoston jäseniltä vaaditaan herkkyyttä nähdä äidin tarve tukeen ja
olla vuorovaikutuksessa toisten ihmisten kanssa. Sosiaalisen tuen avulla äiti voi saavuttaa mahdollisuudet olla jaksava äiti. (Niemelä 2003, 258.)
Useat tutkimukset osoittavat, että jos vanhemmat saavat tukea vuorovaikutuksen kehittämiseen lapsen kanssa heti ensimmäisen vuoden aikana, on todennäköisempää, että
lapsen ja vanhemman suhteesta tulee sellainen, jossa lapsi kokee olevansa turvassa ja
hoidettu. Myös vanhemmille on tärkeää saada kokemus siitä, että he osaavat auttaa
lastaan. Jotta työntekijä pystyisi ymmärtämään lapsen ja vanhempien välistä suhdetta
ja tukemaan tätä, on hänen ymmärrettävä sitä vahvaa kiintymyssuhdetta, joka vanhempien ja lapsen välille kehittyy. Varhaisessa vuorovaikutuksessa muodostuu lapsen
varhainen minä, jota usein ajatellaan myös varsin pysyvänä minänä läpi elämän. Ylei-
sesti ajatellaan, että ihmisten saama tuki varhaislapsuudessa vaikuttaa paljon siihen,
miten hän oppii ajattelemaan itsestään ja käsittelemään erilaisia tunnetiloja. (Vilen ym.
2006, 87.)
4.2 Vanhemmuuden tukeminen
Useimmiten raskaaksi tulo koetaan positiiviseksi ja toivotuksi asiaksi. Omat kokemukset lapsuudesta ja lapsena olemisesta vaikuttavat paljon siihen, miten tieto raskaudesta, syntyvästä lapsesta ja tulevasta vanhemmuudesta koetaan. Vanhemmuuteen
kasvaminen on aina suuri muutos niin äidille kuin isällekin. Vaikka muutos olisikin
pääasiassa positiivinen, muutos voi olla stressaava. Elämäntilanne ja se, alkaako vanhemmuus suunniteltuna vai ennakoimatta vaikuttavat siihen, miltä uusi elämänmuutos
tuntuu. Jos vanhemmilla ei ole kokemusta lapsista tai niiden hoidosta, voi uusi elämäntilanne aiheuttaa epävarmuutta ja pelkoja. Parisuhteen ja molempien vanhempien
psyykkinen hyvinvointi helpottaa myös vanhemmuuteen kasvamista. (Vilen ym. 2006,
93–94.)
Vanhemmuus alkaa lapsen syntymästä ja jatkuu läpi koko elämän. Se on peruuttamaton, jatkuvasti muuttuva tehtävä ja rooli. Vanhemmuus ei ole koskaan valmis, vaan
siinä on mahdollisuus kasvaa ja kehittyä koko ajan. Täydellistä vanhemmuutta ei ole.
Vanhemmuuteen kuuluu myös epävarmuutta ja jokaisen vanhemman mielessä käy
joskus ajatus siitä, olenko riittävän hyvä vanhempi. Kyky käydä läpi ja kyseenalaistaa
omaa vanhemmuutta mahdollistaa sen, että vanhempi voi löytää oman lapsensa kohtaamisessa keinoja, jotka ovat itsestä tuntuneet hyviltä. Samalla tulee mahdollisuus
siihen, että ei tee samoja virheitä, joita omat vanhemmat ovat tehneet ja jotka ovat
tuntuneet itsestä pahoilta. Jos oma kasvatus on ollut riittävän hyvää, se antaa hyvät
lähtökohdat vanhemmaksi kasvamiseen. (Vilen ym. 2006, 102.) Jokaisella vanhemmalla ja ammattilaisella oma käsityksensä hyvästä ja riittävän hyvästä vanhemmuudesta. Näiden käsitysten tiedostaminen on tärkeää erityisesti silloin, kun työskennellään
perheissä, jotka ovat lastensuojelun asiakkaita ja joiden vanhemmuus on asetettu viranomaisten taholta kyseenalaiseksi. (Järvinen ym. 2007, 90-91.)
Vanhemmuuteen liittyy monenlaisia riskitekijöitä, mm. päihderiippuvuus, psyykkinen
sairaus, huono, epäsopiva tapa tai puutteellinen kyky hoitaa lasta. Lapsen hyvinvoin-
tiin voivat myös vaikuttaa myös peruselinoloihin liittyvä puute, sosiaalinen eristäytyneisyys, asosiaalisuus sekä vanhempien alhainen koulutustaso. Vanhemmat. jotka tuntevat riittämättömyyttä ja epävarmuutta vanhemmuudessaan, kaipaavat tukea. Vanhempia tuetaan tunnistamaan omia voimavaroja sekä autetaan heitä näkemään myönteisiä asioita vanhemmuudessaan, itsessään ja puolisossaan. Vanhemmuudesta keskusteltaessa on muistettava tarkastella asioita lapsen näkökulmasta. Vanhempien omat
ongelmat voivat helposti vallata kaiken ajan ja tilan, siksi on pidettävä mielessä ja
muistettava lapsilähtöisyys ja vanhemmuuden arviointi lapsen tarpeista käsin. (Järvinen ym. 2007, 92-94.)
5 VARHAINEN PUUTTUMINEN
”Miksi aina, kun lapsen tai nuoren elämässä tapahtuu jotain kamalaa, joku taho kertoo,
että olivathan ongelmat jo vuosia sitten nähtävissä? Jos ne kerran nähdään ja tiedetään,
miksi ei puututa ajoissa?” Tästä kysymyksestä käynnistyi Varhaisen puuttumisen valtakunnallinen hanke eli Varpu (2001–2004). Hanketta koordinoi Sosiaali- ja terveysministeriö ja siihen osallistuivat keskeiset hallinnonalat ja lastensuojelun, päihde- ja
mielenterveysalan järjestöt. Varpu-verkosto perustettiin syksyllä 2004 jatkamaan Sosiaali- ja terveysministeriön koordinoimaa Varpu-hankkeen työtä. Verkoston tavoitteena
on herättää keskustelua varhaisen puuttumisen eettisistä toimintaperiaatteista, rohkaista jäsen-ja muita tahoja tutkimaan ja kehittämään toimintaansa periaatteiden mukaiseksi sekä edistää valtakunnallista ja paikallista varhaista puuttumista järjestämällä
ammattikunta- ja sektorirajat ylittävää yhteistyötä. Varhaisen puuttumisen tulee olla
varhaista avointa yhteistoimintaa, ei selän takana toimista. (Varpu, tukea ajoissa)
Varhaista puuttumista korostetaan Suomessa ja kansainvälisestikin. Suomessa varhainen puuttuminen on keskeisesti esillä muuan muassa uudessa hallitusohjelmassa, Sosiaali- ja terveydenhuollon kansainvälisessä kehittämisohjelmassa (KASTE) sekä Lapsi -ja nuorisopolitiikan kehittämisohjelmassa. Ohjelmissa painotetaan lasten, nuorten
ja perheiden osallisuutta sekä työntekijöiden ja perheiden välistä varhaista avointa
yhteistyötä. Varhaisella avoimella yhteistyöllä tarkoitetaan sitä, että palvelun ja tuen
tarvitsijat sekä palvelujen tarjoajat toimivat varhain suhteessa omien toimintamahdollisuuksien vähenemiseen, pulmien kasaantumiseen, kriiseissä aukeaviin mahdolli-
suuksiin ja lasten ja nuorten kohdalla myös ikään. Toiminnan ytimenä on ihmisen aito
osallisuus, lähiverkostojen tuen hyödyntäminen sekä joustava, rajoja ylittävä yhteistyö.
(Varpu, tukea ajoissa.)
Varhainen puuttuminen on sitä, että ongelmat havaitaan ja niihin pyritään löytämään
ratkaisuja silloin, kun mahdollisuuksia ja vaihtoehtoja tukemiseen on runsaasti. Varhainen puuttuminen on tukea, kontrollia ja välitöntä turvaamistoimintaa kriisitilanteissa sekä puuttumista omaan huoleen. Omien huolten ei anneta kasvaa, vaan niiden huojentamiseksi huolet otetaan kunnioittavasti esiin ja ryhdytään vuoropuheluun ja yhteistyöhön niiden kanssa, joita asia koskee. Olennaista on avun ja tuen pyytäminen omaan
toimintaan ja oman toiminnan muuntelu. Varhaisen puuttumisen toimivuus edellyttää
joustavia yhteistyömalleja erilaisten toimijaorganisaatioiden kanssa. (Varpu, tukea
ajoissa )
5.1 Huolen puheeksi ottaminen
Huolen puheeksi ottaminen tarkoittaa vaikean asian ilmaisemista lapsen vanhemmille
tai huoltajille. Keskeistä huolen puheeksi ottamisessa on se, että työntekijä tarttuu
omaan huoleensa lapsesta/perheestä ja ottaa sen puheeksi perheen kanssa sen sijaan,
että puhuisi lapsen/perheen ongelmista. Puheeksi ottaminen on merkittävä osa arvostavaa varhaista puuttumista. Huoli ilmaisee, että asioiden oletetaan menevän lapsen,
nuoren tai vanhemman kannalta huonoon suuntaan, ellei aikaan saada muutosta. Tilanteen muuttamiseen tarvitaan yhteistyötä lapsen, nuoren ja heidän vanhempiensa kanssa. (Eriksson & Arnkil 2005, 7).
Huoli on työntekijän oma subjektiivinen näkemys, joka syntyy asiakassuhteessa. Huolen perusteena on lapsen tai perheen jokin pulma. Huoli kohdistuu kahteen asiaan:
lapsen selviämiseen ja omiin toimintamahdollisuuksiin. Huolen taustalla on työntekijän näkemys lapsen tai nuoren tilanteesta sekä omista ja tiedossa olevan verkoston
voimavaroista. Perinteisesti arvostetaan kovasti tietoa ja yleisempää tuntumaa tilanteesta pidetään epäluotettavana. Tuntumassa on silti kyse merkittävästä työvälineestä.
Se on työntekijän koulutuksen, työ- ja elämänkokemuksen tuottama intuitiivinen käsitys, jonka pohjalta kiinnitämme huomiota tiettyihin seikkoihin ja annamme niille tietynlaisen merkityksen. Siitä voidaan puhua ns. äänettömänä ammattitaitona. Ammat-
tietiikka vaikuttaa siihen, kokeeko työntekijä lapsen tilanteen velvoittavan häntä tekemään jotain. (Eriksson & Arnkil 2005, 21.)
Huolen ottaminen puheeksi voi tuntua vaikealta. Lasten ja perheen kanssa työskentelevät ovat huoltajien kanssa tekemisissä ainakin kuulumisten vaihdon verran. Lapsista
saatetaan keskustella, mutta miten sitten toimitaan, kun lapsen pulmat liittyvät huoltajien toimintaan. Toisaalta aikuispalveluissa työskentelevät joutuvat puolestaan pohtimaan, jos huoli herää asiakkaiden lapsista. Äitiys- ja lastenneuvoloiden työntekijät
ovat tekemisissä sekä lasten että huoltajien kanssa. Huolen puheeksi ottaminen on
erityisen vaikeaa, jos huoli herää huoltajan toiminnasta. Työntekijä arastelee, siirtää tai
toivoo jonkun muun ottava asian esille. Kun työntekijän huoli lapsesta/perheestä kasvaa, pyritään toimimaan niin, että huoli lapsesta vähenee ja yhteistyö perheen kanssa
on mahdollista jatkossa. Pelkona voi olla yhteistyön loppuminen. (Eriksson & Arnkil
2005, 7-8).
Puheeksiottamisen tavoitteena on yhteistyön aikaansaaminen ja asioiden kehittyminen
myönteiseen suuntaan. Siksi on tärkeää tunnistaa lapsessa/nuoressa/perheessä ja heidän tilanteessaan olevat voimavarat. Yhteistyössä pitää korostaa vanhempien ja työntekijöiden voimavarojen yhdistämistä lapsen tukemiseksi. Korkeatasoisen asiakastyön
lähtökohta on asiakkaan kunnioittaminen ja kohtaaminen tasavertaisena yhteistyökumppanina. Tällöin perhe, oman elämänsä asiantuntija kohtaa neuvolassa, päiväkodissa, tai koulussa lapsen kehityksen ja kasvun ammattilaisen. Kun nämä molemmat
asiantuntijuudet saadaan onnistuneesti täydentämään toisiaan, on yhdessä toimien
mahdollista saada lapsen tilanne kehittymään myönteisempään suuntaan. Joskus yhteistyösuhteen syntymisen esteenä voi olla myönteisten asioiden löytyminen. Tällöin
on vaikea löytää työskentelyä innostavaa toiveikkuutta. Kenenkään työntekijän ei tule
toimia yksin, vaan vaikeista asioista saa ja pitää puhua. Mikäli työntekijä haluaa konsultaatioapua asiakastilanteissa, on hänen pyydettävä siihen perheen lupa. Usein luvan
saakin, kun sitä rohkeasti kysyy. Avoimuus asiakastilanteissa tuo luottamusta asiakassuhteisiin. (Eriksson & Arnkil 2005, 29-30).
Sosiaalityöntekijät toivovat lasten kanssa työskenteleviltä henkilöiltä matalaa kynnystä
yhteydenottoon. Mikäli kokin asia vaivaa työntekijän mieltä, hän voi ottaa yhteyttä
sosiaalityöntekijään saadakseen tietoonsa lastensuojelun näkökulman. Sosiaalityönte-
kijän on hyvä olla tilanteiden tasalla varhaisessa vaiheessa. Tilanteen ei tarvitse välittömiä toimenpiteitä vaativa. Varhaisessa vaiheessa sosiaalityöntekijältä saa asiakonsultointia, joka auttaa työntekijää jatkotyöskentelyssä. Sosiaalityöntekijät toivovat yhteydenottoa hyvissä ajoin, jolloin päästään puuttumaan varhaisessa vaiheessa. Näin
lasten ja perheiden ulottuville saadaan lastensuojelun apu aikaisemmin ja tukihenkisemmin.
5.2 Huolen vyöhykkeistöt
Tilanteessa, jossa työntekijällä on huolta lapsesta, liittyy usein huoli siitä, miten tässä
on käymässä itselle ja omille toimintamahdollisuuksille. Miten hyvin onnistuu työntekijänä, riittävätkö voimavarat ja osaaminen vai tarvitaanko lisää tukea ja/tai kontrollia.
Tämän arvioimiseksi voi käyttää apuna Palmuke-projektin (Arnkil & Eriksson 2000)
kehittelemää ns. Huolen vyöhykkeistöä. Vyöhykkeistö auttaa työntekijää jäsentämään
lasta/nuorta koskevan huolensa astetta, omien auttamismahdollisuuksien riittävyyttä
sekä lisävoimavarojen tarvetta. Lasten ja nuorten tilanteet koskettavat usein monia
tahoja, joten ne voivat edellyttää eri hallintoalojen yhteistyötä. Vyöhykkeistön avulla
ylitetään eri ”kielimuurit” ja luodaan varhaista puuttumista ja yhteistyötä vahvistavaa
kieltä. (Eriksson & Arnkil 2005, 25.)
Työntekijöiden kokema omakohtainen huoli lapsista ja nuorista voidaan nähdä jatkumona, jonka yhdessä ääripäässä on täysin huoleton tilanne ja toisessa tilanne, jossa
koetaan lapsen tai nuoren olevan välittömässä vaarassa. Vailla huolta olevassa tilanteessa (1) työntekijä kokee, että lapsen asiat ovat kunnossa. Lapsi kasvaa, kehittyy ja
oppii normaalisti sekä lapsella on hyvät kasvuolosuhteet.
Pienen huolen alueella (2-3) on seikkoja, jotka herättävät pientä huolta. Huolta saattaa esiintyä toistuvastikin, mutta työntekijä luottaa omiin auttamismahdollisuuksiinsa.
Tämän alueen huolet ovat helppo ottaa puheeksi, koska niihin voi tarjota omaa tukeaan. Yleensä tämä tuottaa toivottua myönteistä kehitystä ja tällä vyöhykkeellä on hyvät
mahdollisuudet varhaiseen puuttumiseen.
Harmaalla vyöhykkeellä (4-5) huoli on jo huomattavaa ja kasvaa edelleen. Työntekijä
on käyttänyt omat auttamiskeinot tai ne ovat vähissä. Tällä alueella huolta on saattanut
olla jo pitkään ja asiakkuudet ovat kuormittavia. Työntekijä voi tuntea kasvavaa huolta
ja tarvitsee lisää voimavaroja ja kontrollia, mutta voi tuntea samanaikaisesti itsensä
epävarmaksi siitä, onko näyttöä riittävästi. Työntekijä joutuu myös pohtimaan velvollisuuksiaan, sitooko häntä vaitiolovelvollisuus vai lastensuojelulain 25 §:n ilmoitusvelvollisuus, joka antaa mahdollisuuden hakea tukea ja asiantuntija-apua lastensuojelun työntekijöiltä.
Suuren huolen alueella (6-7) työntekijä arvioi lapsen tai nuoren olevan vaarassa ja
huoli on voimakasta sekä omat keinot auttaa ovat lopussa. Suuren huolen vyöhykkeellä työntekijä ennakoi, että lapselle tai nuorelle käy todella huonosti, ellei tilanteeseen
puututa heti ja toimintaan ei saada mukaan muutoksen kannalta välttämättömiä tahoja.
Tällä ns.kriisivyöhykkeellä on helpompi toimia kuin harmaalla vyöhykkeellä, koska
tilanne pakottaa toimimaan, esim. yhteys sosiaalityöntekijään tai poliisiin. (Eriksson &
Arnkil 2005, 26.)
6 VERKOSTOTYÖ JA MONIAMMATILLISUUS
6.1 Moniammatillinen työ perheiden tukena
Moniammatillinen yhteistyön käsitettä voidaan käyttää hyvin erilaisissa tilanteissa,
kuten strategisessa suunnittelussa ja hallinnollisissa ratkaisuissa sekä asiakkaan päivittäisten ongelmien selvittämisessä. Yhteistyö käsitteenä merkitsee sitä, että ihmisillä on
yhteinen työ tai tehtävä suoritettavana, ongelma ratkaistavana tai päätös tehtävänä tai
he etsivät uusia näkökulmia yhdessä pohtien. Moniammatillisuus tuo yhteistyöhön
mukaan monia eri tiedon ja osaamisen näkökulmia. Keskeisemmäksi yhteistyön kysymykseksi on noussut se, kuinka voidaan koota kaikki se tieto ja osaaminen yhteen
mahdollisimman kokonaisvaltaisen käsityksen ja ymmärryksen saavuttamiseksi. (Isoherranen 2005, 13–14.)
Sosiaali-ja terveysalojen yhdistyessä on pyritty kokoamaan toimivia moniammatillisia
työryhmiä. Sosiaali-ja terveydenhuoltoalan viranomaisverkosto koostuu hyvin erilaisista auttajista ja toimintakulttuureista. Palvelulujärjestelmän ongelmana on ollut, että
se on organisoitu ja sektoroitu hoitoa vaativien oireiden ja ongelmien mukaisesti. Lisäksi kukin sektori näkee asiakkaiden elämästä hyvin erilaisia asioita ja nämä näkemykset on usein vaikea sovittaa yhteen. Näkökulmien erot voivat johtaa eri viranomaisten väliseen valtataisteluun siitä, kuka on oikeassa. (Mönkkönen 1996, 62.)
Sosiaali- ja terveysalan asiakastyössä moniammatillista työtä voidaan kuvata eri asiantuntijoiden työskentelynä, jossa pyritään huomioimaan asiakkaan kokonaisuus. Asiantuntijoiden tiedot ja taidot integroidaan yhteen asiakaslähtöisesti. Vuorovaikutusprosessissa muodostetaan tapauskohtainen yhteinen tavoite ja pyritään luomaan yhteinen
käsitys tarvittavista toimenpiteistä ja ongelman ratkaisuista. Keskustelu tapahtuu yhteisesti sovitulla kokoonpanolla ja yhteisesti sovituin toimintaperiaattein. Myös asiakas, omainen tai muuten läheinen voi olla mukana yhteisessä keskustelussa ja tällöin
kaikki voivat vaikuttaa keskusteluun ja päätöksentekoon. (Isoherranen 2005, 14.) Moniammatillisessa asiakastyön tavoitteena on asiakkaan tilanteen selkiyttäminen ja
muutoksen tukeminen, yhteistyökumppanien työnjaon ja vastuun selkiyttäminen sekä
päällekkäisyyksien karsiminen. Täten asiakas tietää, ketkä hänen asiansa kanssa työskentelevät ja mitä tukea hän voi heiltä odottaa. Myös asiakkaan oma vastuu ja osuus
asian hoitamiseen selkiytyvät. (Järvinen ym. 2007, 194.)
Moniammatillisessa yhteistyössä korostuu viisi kohtaa.1. Asiakaslähtöisyys, jonka
lähtökohtana on asiakas ja joka pyritään huomioimaan mahdollisimman kokonaisvaltaisesti. Usein ryhmän yhteinen suoritus tuottaa paremman tuloksen kuin ryhmän yksittäisten jäsenten suoritukset yhteensä ja tätä kutsutaan synenergiaksi. Yhdessä työskentely tuottaa lisäpanoksen, jota ei syntyisi rinnakkain työskennellessä. 2. Tiedon ja
eri näkökulmien kokoaminen yhteen. Tähän tarvitaan vuorovaikutuskulttuurin tunnistamista ja tietoista pyrkimistä sellaiseen vuorovaikutukseen, jossa tiedon ja eri näkökulmien saattaminen yhteen tuottaa enemmän kuin yksittäisen asiantuntijan panos
voisi olla. 3. Vuorovaikutustietoisella yhteistyöllä tarkoitetaan vuorovaikutuksen
merkityksen hahmottamista ja siihen vaikuttamista. Sopivan vuorovaikutuksen löytäminen ja tiedon yhdessä prosessointi on asian ydin. On tärkeää kohdata asiakas mahdollisimman kokonaisvaltaisesti ja ottaa asiakkaan ja tämän verkostonsa näkökulma
mukaan prosessiin. 4. Rajojen ylityksillä tarkoitetaan organisaatioiden, yhteisöjen ja
roolien rajoja koskevien sääntöjen sovittuja ylityksiä asiakaslähtöisesti ja joustavasti
työskennellessä. 5. Verkostojen huomioiminen tarkoittaa työntekijän tai työryhmän
toimintaperiaatetta ottaa asiakkaan sosiaalinen verkosto huomioon kaikissa tilanteissa.
(Isoherranen 2005, 15-16.)
6.2 Dialogisuus
Dialogisuudella tarkoitetaan yhteisen ymmärryksen rakentumista taitoa edesauttaa
vuorovaikutuksen kulkua siihen suuntaan. Dialogisuuden yksi tärkeä elementti on vastavuoroisuus, jossa jokainen asianosaisista pääsee luomaan tilannetta ja vaikuttamaan
yhteisiin asioihin. Asiakassuhteessa tämä tarkoittaa, että suhde nähdään molemminpuolisen ymmärryksen rakentamisena, jossa ei mennä joko työntekijöiden tai asiakkaan ehdoilla, vaan molempien ehdoilla. Dialogisuus ei ole pelkkää puhetta, toisen
kuuntelua tai keskustelua. Se on enemmän, sillä siinä parhaimmillaan molemmat oppivat ja voivat muuttaa mielipiteitään, ajatuksiaan ja asenteitaan. (Mönkkönen 2007,
86-89.)
Dialogisen kohtaamisen vaatimuksena on, että ihmisten, joita asia koskettaa, on oltava
mukana oman konkreettisen tilanteen pohdinnassa. Avoin pohdinta johtaa toimintaan
ja jotta tietoinen toiminta saavutetaan, on pystyttävä luottamaan ihmisiin ja heidän
kykyynsä ajatella. Ilman luottamusta ei voi toteuttaa dialogia. Luottamus syntyy koh-
taamisessa, jossa ihmiset tuovat aidosti esiin omat näkökulmansa, toimintamahdollisuutensa, toiveensa, huolensa, halunsa ja pyrkimyksensä. Luottamus ei kestä, jos sanat
eivät vastaa tekoja. Dialogiseen kohtaamiseen tarvitaan myös toivoa. Toivo siivittää
yrittämään ja jatkamaan eteenpäin hankalien vaiheiden yli. Toiveikkuuden kokeminen
ja positiivinen lataus luovat innostuneisuutta, lisäävät voimavaroja ja antavat energiaa.
Ihmisen kasvu mahdollistuu turvallisessa, rakentavassa ja dialogia mahdollistavassa
ympäristössä. (Eriksson, Pyhäjoki 2007, 439-440.)
6.3 Perhetyö ja neuvolatyö yhteistyökumppaneina
Lapsen kasvuun, kehitykseen ja hyvinvointiin vaikuttavat perimän lisäksi äidin terveydentila raskauden aikana, lapsen perheen hyvinvointi, perheen kulttuuri, kasvuympäristö sekä terveyttä ja hyvinvointia edistävät tai murentavat tekijät siinä yhteisössä,
jossa lapsi kasvaa. Vanhemmuus ja vanhempien voimavarat ovat ensisijaisia perheiden ja lasten hyvinvointiin vaikuttavia tekijöitä. Kaikki nämä seikat on otettava huomioon, kun tarkastellaan lasten ja perheiden terveyttä ja hyvinvointia sekä erilaisten
palvelujen tarvetta. (Lindholm 2007, 19.)
Kuntien sosiaali- ja terveyspalvelujen kehittämistä suuntavat valtakunnalliset linjaukset, joiden mukaan palvelujärjestelmää ja peruspalveluja tulee kehittää eri hallintokuntien välisellä yhteistyöllä lasten ja lapsiperheiden tarpeista lähtien. Yhteistyöllä pyritään lisäämään lasten ja perheiden hyvinvointia, edistämään terveyttä ja ehkäisevää
työtä sekä tukemaan vanhemmuutta. (Kangaspunta & Värri 2007, 477.)
Perheellä voi olla viraomaisverkostossaan lukuisa määrä kontakteja sosiaali-ja terveydenhuollon ammattilaisiin. Silloin, kun perhe tarvitsee perhetyön apua, on usein kyse
moniammatillisesta työstä. Perhe itse ottaa harvoin yhteyttä suoraan perhetyöntekijään
tullakseen perhetyön asiakkaaksi, vaan joku toinen ammattilainen, usein neuvolan
terveydenhoitaja tai sosiaalityöntekijä ohjaa perheen perhetyöhön. (Järvinen ym. 2007,
Neuvolalle on tärkeää tehdä yhteistyötä monien eri toimijoiden kanssa, vaikka yhteistyö lapsen ja koko perheen kanssa on ensisijaista. Yhteistyöllä neuvola pystyy tehokkaasti edistämään terveyttä ja hyvinvointia sekä palvelemaan lapsiperheitä heidän tar-
peissaan ja ongelmissaan. Neuvolan moniammatillisessa työryhmässä on tarkoituksenmukaista olla erityistyöntekijöitä – esim. psykologi, puheterapeutti, päivähoidon ja
sosiaalitoimen/lastensuojelun edustajat. Asiakkailla ja kaikilla muilla yhteistyön osapuolilla tulee olla selkeä käsitys yhteistyökäytännöistä. Salassapitokysymyksissä noudatetaan tietosuojasäännöksiä. Neuvolatyön kehittämiseksi sosiaali-ja terveysministeriö suosittelee perustettavaksi säännöllisesti kokoontuvia, moniammatillisia työryhmiä. (Lindholm 2007, 115-116.)
7 PERHETYÖ MÄNTYHARJUSSA
Sosiaalipalveluiden perhetyö on alkanut Mäntyharjussa kesällä 1995, jolloin kunnan
oma lastenkoti lakkautettiin ja kaksi työntekijää siirrettiin sieltä perhetyöhön. Tätä
ennen kotipalvelusta tehtiin tehostettua perhetyötä, mutta ne resurssit siirtyivät perhetyön alkaessa vanhustyöhön. Vaihtelevasti perhetyössä on ollut välillä yksi ja välillä
kaksi työntekijää. Tällä hetkellä perhetyössä työskentelee yksi kokopäiväinen ja yksi
osapäiväinen työntekijä.
Perhetyö on lastensuojelun avohuollon perhetyötä ja maksutonta perheille. Perhetyö
on joko ennaltaehkäisevää tai korjaavaa perhetyötä. Ennaltaehkäisevä perhetyö on
suunnitelmallista ja kokonaisvaltaista perheen tukemista. Perhettä autetaan kokonaisuutena, mutta huomioon ottaen myös perheenjäsenten yksilölliset tarpeet. Ennaltaehkäisevä perhetyö on vapaaehtoisuuteen perustuvaa, eikä vaadi asiakkuutta lastensuojelussa tai muuten sosiaalitoimessa. Ennaltaehkäisevä työ voi olla vanhemmuuden tukemista, ohjausta kodin arjen, arkirutiinien, päivärytmin hallinnassa, lasten hoidon ja
kasvatuksen ohjaamista, perheen toimintakyvyn vahvistamista uusissa muuttuvissa
tilanteissa sekä perheen vuorovaikutustaitojen tukemista ja vahvistamista.
Korjaava perhetyö on lastensuojelullista, suunnitelmallista ja tavoitteellista työtä, jossa
perheen tilanne selvitetään ja tuetaan yhdessä sovittuihin muutoksiin. Korjaavan perhetyön tehtävänä on lapsiperheiden tukeminen vaikeissa elämäntilanteissa lastensuojelun sosiaalityön tukitoimena silloin, kun lapsen hoito, huolenpito, tarpeet ja turvallisuus on uhattuna. Korjaava perhetyö on tehostettua tukea, jossa mukana vahvasti on
myös kontrolli. Perhe voidaan velvoittaa perhetyön asiakkaaksi lastensuojelun toimes-
ta. Perhetyön aloittamisesta, työskentelyjakson pituudesta, seurannasta ja arvioinnista
päätetään yhdessä perheen ja lastensuojelun sosiaalityöntekijän kanssa.
7.1 Perhetyön prosessi
Perhetyön prosessi koostuu kolmesta vaiheesta, perhetyön aloitus, toteutus ja työskentelyn päättäminen. Aloitusvaiheessa perheen kanssa kontaktissa oleva työntekijä,
esim. sosiaalityöntekijä, neuvolan terveydenhoitaja tai koulukuraattori tunnistaa perheen tilanteeseen liittyvän huolen aiheen. Työntekijä keskustelee perheen kanssa huolestaan ja perhetyön mahdollisuudesta auttaa, samalla rakennetaan luottamuksellista
suhdetta perheeseen. Perheen suostuttua perhetyöhön, perhetyöntekijä tapaa perheen
joko yksin tai sosiaalityöntekijän kanssa. Tapaaminen on useimmiten perheen kotona.
Tämän jälkeen perhetyöntekijä saattaa käydä muutaman kerran kotikäynnillä ja kuulostella perheen tilannetta ja avun tarvetta. Samalla perheelle tarjoutuu tilaisuus saada
tietoa perhetyöstä ja sen toimintatavoista sekä tutustua perhetyöntekijään.
Toteutumisvaiheessa perheen kanssa tehdään kirjallinen perhetyön palvelusuunnitelma. Palvelusuunnitelma tehdään perheen kotona ja paikalla ovat vanhemmat/vanhempi, lapset/lapsi, sosiaalityöntekijä ja perhetyöntekijä. Joissakin tapauksissa
on ollut myös lähettävä taho (esim. neuvolan työntekijä) ollut mukana. Vanhemmat
itse kertovat omasta elämäntilanteestaan, missä kokevat tarvitsevansa apua ja tukea ja
määrittelevät työskentelyn tavoitteet. Joskus työntekijöiden tavoitteet voivat poiketa
perheen asettamista tavoitteista ja ne kirjataan ylös. Tavoitteiden pitää olla konkreettisia, realistisia ja tarkoituksenmukaisia. Vanhempien voimavarat on otettava huomioon
tavoitteita laadittaessa. Suunnitelmaan tulee selkeiden tavoitteiden lisäksi keinot/työtavat, joilla tavoitteisiin pyritään pääsemään. Perheen kanssa sovitaan kuinka
usein, mihin aikaan päivästä perhetyön tapaamiset sovitaan. Perhetyön tapaamisten
ajankohdat sovitaan yhdessä perheen kanssa, huomioiden perheen rutiinit, aikataulut ja
onko perheessä kouluikäisiä vai alle kouluikäisiä lapsia. Perhetyön palvelusuunnitelmassa on kohta, jossa vanhemmat antavat allekirjoituksellaan perhetyöntekijälle luvan
olla yhteydessä perhettä koskeviin yhteistyötahoihin tarvittaessa. Kaikki allekirjoittavat suunnitelman ja sovimme suunnitelman tarkastusajan perheen kotiin n. 3-4 kuukauden päähän.
Perheen ja perhetyöntekijän tapaamiset toteutuvat suunnitelman mukaisina tavoitteellisina kotikäynteinä. Työskentelyn alkuvaiheessa on hyvin olennaista ja tärkeää perheen ja perhetyöntekijän välisen luottamuksellisen suhteen syntyminen. Luottamuksen
syntyminen on koko työskentelyn perusta. Perhetyön edetessä perhetyöntekijä käy
perheen kanssa tilanteeseen liittyvää ja arvioivaa keskustelua, jolloin tehty suunnitelma täsmentyy, käyntien tiheydet ja perheelle sopivat toimintatavat löytyvät. Muuttuvat
tilanteet huomioiden, joustavuutta täytyy olla niin työntekijän kuin perheenkin osalta.
Perhetyöntekijä kirjaa kotikäynneistä lastensuojelukansioon.
Arviointitapaaminen järjestetään suunnitelmassa sovitun ajan päähän. Paikalla on perhe, perhetyöntekijä ja sosiaalityöntekijä. Perhe arvioi itse omaa selviytymistään, voimavarojaan ja sitä, onko tavoitteisiin päästy. Perhetyöntekijä kertoo, mitkä asiat sujuvat perheessä ja mielipiteensä sitä, onko tavoitteet saavuttu. Mikäli tavoitteisiin ei ole
päästy, on tärkeää pohtia syyt siihen. Tarvittaessa voidaan muuttaa tehtyä suunnitelmaa ja ottaa käyttöön uusia toimintatapoja. Useimmiten 3-4kk on lyhyt aika työskentelylle eikä siinä ajassa päästä vielä tavoitteisiin, joten on tarkoituksenmukaista jatkaa
työskentelyä vielä samoilla tavoitteilla. Mikäli tavoitteet on saavutettu, voidaan asettaa
uusia tavoitteita ja jatkaa työskentelyä tai lopettaa perhetyö.
Perhetyön päättäminen tapahtuu pikkuhiljaa perhetyön käyntejä harventaen. Perheen
kanssa yhdessä neuvotellaan ja keskustellaan perhetyön päättämisestä ja ajankohdasta.
Käyntien päätyttyä perhetyöntekijä on vielä puhelimitse yhteydessä perheeseen ja perheelle annetaan myös mahdollisuus ja lupa soittaa perhetyöntekijälle, jos tilanne sitä
vaatii. Perhetyön päättäminen tehdään suullisesti. Perhetyön palvelusuunnitelma lomakkeisto on uudistamisen alla ja siihen tulee kirjallinen sopimus perhetyön päättämisestä.
7.2 Perhetyön periaatteet
Perhetyössä tärkeimpiä periaatteita ovat asiakaslähtöisyys, perhekeskeisyys ja lapsilähtöisyys. Asiakaslähtöisyydessä perhettä arvostetaan ja kunnioitetaan juuri semmoisena kuin on. Perheenjäsenten tunteiden tunnistaminen ja hyväksyminen on tärkeä osa
asiakkaan kunnioittamista. Perhetyö on vuorovaikutusta eri perheenjäsenten kesken ja
tämän onnistumiseen tarvitaan avoimuutta, rehellisyyttä ja luottamuksellisuutta. Luot-
tamuksellisen suhteen luominen on kaiken perusta. Luottamuksellisessa suhteessa
vuorovaikutus on avointa, asiat käsitellään rehellisesti ja uskalletaan ottaa puheeksi
vaikeita asioita. Yhteydenotot yhteistyökumppaneihin perheen asioissa tapahtuu perheen luvalla. Perhetyön palvelusopimuksessa perhe antaa kirjallisen luvan olla yhteydessä yhteistyökumppaneihin.
Perhelähtöisyydessä pyritään huomioimaan kaikki perheenjäsenet, vaikka keskityttäisiinkin vain osaan perheenjäsenistä. Perhe on kokonaisuus, jossa jokainen perheenjäsen on oma yksilönsä, joka pitää työskentelyssä huomioida. Perhetyöntekijä antaa uusia vaihtoehtoja perheenjäsenille arjen tilanteissa sekä auttaa heitä valintojen teossa.
Perhe on oman tilanteensa ja arjen asiantuntija, mutta joskus ongelmallisissa tilanteissa tai kriiseissä perheen oma asiantuntijuus on kadoksissa. Tällöin tarvitaan näkemään
tilannetta laajemmin, jossa perhetyöntekijä on apuna. Perheenjäsenten väliset suhteet
ja vuorovaikutus näkyvät perheen arkielämässä. Jos jokin suhde ei toimi, se vaikuttaa
muihin perheenjäseniin ja koko perheen tilanteeseen. Perhetyöntekijän kanssa keskustellaan perheenjäsenten välisistä suhteista, niiden merkityksestä sekä kehittämistarpeista.
Lapsilähtöisyydessä lapsi huomioidaan ja häntä kuunnellaan. On tärkeää, että lapsen
tarpeet ja näkökulma tulevat esille. Vanhemmilla voi olla paljon asiaa ja heidän tarpeensa vievät perhetyöntekijän huomion ja näin lapsi saattaa jäädä taka-alalle. Lapsen
kohtaamisessa korostuvat vuorovaikutustaidot. Lapsen kanssa leikkiessä, pelatessa,
ulkoillessa, keskustellessa tai arjen asioita seuraamalla saa lapsesta monipuolista tietoa. Haasteellista perhetyöntekijälle on eri-ikäisten lasten tarpeiden ja toiveiden kuuleminen, varsinkin perheen pienempien lasten huomioimista ei pidä unohtaa.
8 NEUVOLATYÖ MÄNTYHARJUSSA
8.1 Tavoitteet ja toiminta-ajatus
Neuvolatyön tavoitteena on vahvistaa ihmisten omia voimavaroja ja itsehoitoa. Terveydenhoitajan tehtäväalueeseen kuuluu terveyden edistäminen, terveysriskien ja sairauksien ehkäisy, varhainen toteaminen ja sairastuneiden hoitoon osallistuminen. Ter-
veellisen ympäristön suunnittelu- ja kehittämistyö ovat osa tehtäväaluetta. Terveydenhoitajatyö on kokonaisvaltaista ja edullista terveyden edistämistyötä, joka vaikuttaa
yksilön, yhteisön ja yhteiskunnan hyvinvointiin. Työtä tehdään lähellä ihmistä: kodeissa, perhesuunnittelu-, äitiys- ja lastenneuvolassa, kouluissa, aikuis- ja vanhustenneuvoloissa sekä terveyden- ja sairaanhoitovastaanotolla.
Terveydenhoitajatyö perustuu tieteelliseen tutkittuun tietoon, kokemustietoon, uusimman tiedon hyödyntämiseen, käytännön hoitotyön osaamiseen sekä taitoon eläytyä
ihmisten elämäntilanteisiin. Terveydenhoitajatyössä tarvitaan hyviä yhteistyö-, ihmissuhde- ja vuorovaikutustaitoja. Laadukas terveydenhoitajatyö edellyttää tekijältään
teoreettisen tiedon hallintaa, tekniikan osaamista sekä taitoa ja rohkeutta ymmärtää ja
eläytyä yhteisön ja asiakkaan tilanteeseen. Lisäksi tarvitaan kykyä ja halua kehittää
työtä suhteessa asetettuihin tavoitteisiin.
Työn lähtökohtana on vahva ammattietiikka ja asiakaslähtöinen työote. Työ perustuu
ihmisen arvostamiseen, erilaisuuden hyväksymiseen, puolueettomuuteen, yksilöllisyyteen ja asiakkaan itsemääräämisoikeuden kunnioittamiseen. Vahvan, yksilöllisen asiakassuhdetyöskentelyn kulmakivinä ovat vapaaehtoisuus, luottamuksellisuus, tasaarvoisuus ja lähimmäisen vastuu.
Neuvolatyö toteutuu mm. eri-ikäisten terveydentilan seurannassa, terveyskasvatuksen,
kotikäyntien, vastaanotto- ja ryhmätoiminnan avulla. Työ edellyttää henkilökunnalta
itsenäistä toimintaa, päätöksentekoa sekä ammatin ja oman toiminnan jatkuvaa kehittämistä yhteiskunnallisten muutosten edellyttämällä tavalla.
8.2 Perhesuunnittelu- ja äitiysneuvolatyö
Mäntyharjun perhesuunnittelutyön tarkoituksena on antaa perheille, pariskunnille ja
yksittäisille asiakkaille heidän tarvitsemaansa perhesuunnitteluun ja seksuaalisuuteen
liittyvää apua. Raskauden ehkäisyneuvonnan tavoitteena on auttaa ihmisiä ajoittamaan
raskaus toivomallaan tavalla ja siten välttäen ei-toivottuja raskauksia sekä raskauden
keskeyttämisen tarvetta. Työhön kuuluu myös lapsettomuuden hoidon tarpeen selvittäminen sekä sukupuolitautien ehkäisy ja tarvittaessa hoitoon ohjaus. Raskauden ehkäisyneuvonta on osa perhesuunnittelua ja liittyy ihmissuhde- ja sukupuolikasvatuk-
seen. Terveyskeskuksessa annettava ehkäisyneuvonta tapahtuu lääkärin ja terveydenhoitajan yhteistyönä.
Äitiyshuollon ydintehtävä on turvata äidin, sikiön, vastasyntyneen ja perheenjäsenten
paras mahdollinen terveys. Työhön kuluu raskaudenaikaisten häiriöiden ehkäisy, häiriöiden varhainen toteaminen ja sujuva hoitoon ohjaaminen, hoito ja kuntoutus, hyvä
synnytyksen hoito ja vastasyntyneestä huolehtiminen sekä perheen tukeminen sairauden tai vamman kohdatessa. Äitiyshuollon tavoitteena on itseensä luottavat, raskaudesta, synnytyksestä ja lastenhoidosta riittävät tiedot omaavat vanhemmat sekä lapsiperheen terveyden ja hyvinvoinnin edistäminen.
Mäntyharjun äitiys- ja perhesuunnitteluneuvolassa työskentelee kaksi terveydenhoitajaa. Työnjako perustuu väestövastuualuejakoon. Mäntyharju on jaettu itä- ja länsialueeseen eli toiselle terveydenhoitajalle kuuluu itäosan ja toiselle länsiosan perhesuunnitteluneuvolan asiakkaat ja raskaana olevat. Tämän lisäksi terveydenhoitajille kuuluu
erilaisia asiakasryhmiä koko Mäntyharjun alueelta tai joitakin vastuualueita työn sisällä.
Itäosan äitiys- ja perhesuunnitteluneuvolatyön terveydenhoitaja toimii avoterveydenhoidon osastonhoitajana. Avoterveydenhoitoon kuluu terveysneuvonta, fysioterapia ja
mielenterveystoimisto. Puolet hänen työajastaan on ajateltu hallintoon. Lisäksi työhön
kuuluu ikäkausipapojen ottaminen ja aikuisvastaanottoa (verenpaineenmittaukset ym.
seurannat, dieettiohjaukset, papanäytteet) sekä terveyden edistämisen yhteyshenkilönä,
potilasasiamiehenä, työsuojeluvaltuutettuna ja ATK pääkäyttäjänä oleminen.
Länsipuolen äitiys- ja perhesuunnitteluneuvolatyön terveydenhoitajalle kuuluu lisäksi
astmahoitajan työt sekä prick-allergiatestien tekeminen, ikäihmisten terveystarkastukset, joka käsittää 70v ja 75v tarkastukset (puolet tekee lastenneuvolan terveydenhoitaja), matkailijoiden rokotukset sekä aikuisvastaanottoa.
8.3 Lastenneuvolatyö
Mäntyharjun lastenneuvolatyön tavoitteena on lasten fyysisen ja psyykkisen terveyden
edistäminen sekä perheiden hyvinvoinnin parantaminen, etenkin erityistä tukea tarvit-
sevissa perheissä. Seuraavan sukupolven terveyden ja vanhemmuuden voimavarojen
parantaminen nykyiseen verrattuna. Huolehtia, että lapsi saisi riittävän huolenpidon ja
tuen omalle kehitykselleen. Lapsen sairauksien, terveyspulmien ja kehityksen varhainen tunnistaminen. Lapsen ja vanhemman varhaisen vuorovaikutuksen ja kiintymyssuhteen tukeminen. Parisuhteen ja vanhemmuuden tukeminen sekä tarvittaessa vertaistuen järjestäminen.
Lastenneuvolatyön tehtävänä on ajantasaisen tiedon hankkiminen terveyden edistämisessä. Tukea vanhemmuutta ja parisuhdetta perheen toimivuuden parantamiseksi. Lasten kehityksen seuranta ja puuttuminen kehitystä vaarantaviin tekijöihin. Rokotusohjelman mukaisten rokotuksien antaminen sekä tarvittaessa ohjata lapsi/perhe muille
asiantuntijoille tutkimuksiin ja hoitoon.
Lastenneuvolatyön toimintaa ohjaavana periaatteena on lapsen etu, perhekeskeisyys,
yksilöllisyys ja asiakaslähtöisyys sekä vanhempien ja lasten kunnioittaminen ja tosiasioiden esille ottaminen. Lastenneuvolatyöhön kuuluvat myös sairauksien ja vammaisuuksien seulonnat, ravitsemusohjaus, perheen terveysriskit, lapsen ja perheen erityistilanteissa tukeminen.
Lastenneuvolan työmuotoina ovat kotikäynti esisynnyttäjän kotiin raskauden loppuvaiheessa ja toivottavaa, että molemmat vanhemmat silloin paikalla. Kotikäynti 3
viikkoisen vauvan perheeseen sekä neuvolatapaamiset säännöllisesti sosiaali- ja terveysministeriön suosituksen mukaan.
Mäntyharjun lastenneuvolassa työskentelee kaksi terveydenhoitajaa ja työnjako perustuu väestövastuualuejakoon, aivan kuten äitiys- ja perhesuunnitteluneuvolatyössä. Toiselle terveydenhoitajalle kuuluu itäosan ja toiselle länsiosan lapsiperheet. Lisäksi terveydenhoitajille kuuluu kyläkoulujen oppilaiden kouluterveydenhoito sekä muita asiakasryhmiä Mäntyharjun kunnan alueelta.
Itäosan terveydenhoitajan työnkuvaan kuuluu perusneuvolatyön lisäksi yhden kyläkoulun, lukion toisen luokan ja yksityisen lastensuojelulaitoksen koulun oppilaiden kouluterveydenhoito. Työhön kuuluu myös aamuvastaanottoa (verenpaineen mittausta, rokotuksia, lääkeinjektioita, laboratoriolähetteet -ja vastaukset ym.), kutsuntatarkastuk-
set ja miesten ikäkausitarkastukset. Ikäkausitarkastukseen kutsutaan vuosittain, viiden
vuoden välein kaikki 30–60 - vuotiaat miehet, jotka eivät kuulu työterveyshuollon
Länsiosan terveydenhoitajan työnkuvaan kuuluu perusneuvolantyön lisäksi kolmen
kyläkoulun oppilaiden kouluterveydenhoito, aamuvastaanottoa, ikäihmisten neuvola
(70v ja 75v) sekä veteraanien kuntoutuksen hoitaminen Mäntyharjun alueella.
9 PERHETYÖN
PUTTUMISEN
Opinnäytetyön tavoitteena on perhetyön ja neuvolan yhteistyön kehittäminen ja tarkoituksena laatia neuvolan henkilökunnan käyttöön vahaisen puuttuminen malli. Malliin
tulee kaksi pääkohtaa, joista toinen on huolen vyöhykkeistön laatiminen neuvolan terveydenhoitajien käyttöön. Mallin pohjana käytetään Stakesin Palmuke-projektissa
kehitettyä ”huolen vyöhykkeistön”-mallia. Mallin tarkoituksena on selkeyttää ja jäsentää terveydenhoitajan omaa toimintaa tilanteessa, jossa omat toimintamahdollisuudet
ovat vähentyneet tai eivät tuota toivottua tulosta. Huolen vyöhykkeistö auttaa terveydenhoitajaa jäsentämään lasta/perhettä koskevaa huoltansa, omia auttamismahdollisuuksiaan ja lisävoimavarojen tarvetta liittyen sen hetkiseen tilanteeseen. Mittarina on
terveydenhoitajan oma huoli lapsen/perheen tilanteesta. Toisena pääkohtana on perhetyön aloittaminen raskauden aikana. Tarkoituksena on tarjota varhaista tukea perheille
jo vauvan odotusvaiheessa. Perhetyö on tässä vaiheessa matalakynnyksistä ja neutraalia tukea perheille eikä vaadi lastensuojeluasiakkuutta.
Yhteistyötä ja varhaisen puuttumisen mallia on suunniteltu yhteisissä suunnittelukokouksissa, joissa mukana perhetyöntekijä ja neuvolan henkilöstö. Tapaamisia on ollut
kaiken kaikkiaan neljä ja ne kaikki ovat toteutettu neuvolan tiloissa terveyskeskuksessa. Yhden kerran perhetyöntekijä on tavannut perhesuunnittelu- ja äitiysneuvolan terveydenhoitajat sekä yhden kerran lastenneuvolan terveydenhoitajat. Kahdessa tapaamisessa on ollut sekä perhesuunnittelu- ja äitiysneuvolan, että lastenneuvolan terveydenhoitajat. Neuvolan henkilöstö on esittänyt näkemyksiään ja toiveitaan siitä, kuinka
voitaisiin perheille tarjota varhaista tukea ja kuinka se toteutetaan. Suunnittelukokoukset on toteutettu vuosina 2007–2008.
9.1 1. Suunnittelukokous
Helmikuussa- 07 perhetyöntekijä on tavannut perhesuunnittelu -äitiysneuvolan kaksi
terveydenhoitajaa. Tässä tapaamisessa perhetyöntekijä on kertonut opinnäytetyön aiheesta ja suunnitelmasta. Tapaamisessa on keskusteltu yhteistyön kehittämisen mahdollisuuksista ja kuinka sitä voitaisiin toteuttaa. Keskustelussa nousee esille, että äitiysneuvolan henkilöstö toivoo enemmän yhteydenpitoa perhetyöntekijän kanssa yhteisten perheiden asioissa. Henkilöstö toivoo myös saavansa tiedon siitä, missä perheissä perhetyötä tehdään. Tieto siitä, että perhe saa jo apua ja tukea, voi vähentää
terveydenhoitajan huolta Tässä pitää huomioida asiakkaan lupa. Myös yhteisiä kotikäyntejä voidaan tehdä tarvittaessa.
Perhesuunnittelu- ja äitiysneuvolan henkilöstö ja perhetyöntekijä toivovat yhteisiä
säännöllisiä tapaamisia, jossa olisi myös lastenneuvolan henkilöstö mukana. Tapaamisissa voidaan keskustella yhteistyön suunnittelusta ja kehittämisestä sekä huolta herättävistä asiakasperheistä. Perheiden asioista keskusteltaessa on muistettava asiakkaan
Perhesuunnittelu- ja äitiysneuvolan terveydenhoitajat ja perhetyöntekijä keskustelevat
siitä, kuinka yhteistyötä tulisi kehittää niin, että perhetyö voitaisiin aloittaa jo vauvan
odotusvaiheessa. Perheitä, jotka tarvitsevat apua ja tukea jo raskausvaiheessa, on hyvin vähän. On kuitenkin tärkeää tunnistaa heidät ja tarjota tukea ajoissa. Terveydenhoitajilla on tässä tärkeä rooli, tunnistaa tukea tarvitsevat perheet ja saada heidät ottamaan vastaan tukea ja apua. Mahdollisimman varhaisessa vaiheessa alkanut perhetyö
voi olla myös lyhytaikaista, koska ongelmat ja vaikeudet eivät ole päässeet kasautumaan. Perhetyö olisi mitä suurimmassa määrin tässä vaiheessa ennaltaehkäisevää työtä.
Tapaamisessa päätetty, että suunniteltua raskauden aikana aloitettua perhetyötä aloitellaan. Terveydenhoitajat ottavat yhteyttä, jos heillä huoli herää jonkun perheen kohdalla ja perhe on suostuvainen perhetyöhön. Mietityttämään jää perhetyöntekijän työti-
lanne, pystyykö hän ottamaan uuden perheen työn alle, jos tarve tulisi. Tapaamisessa
on myös päätetty aloittaa yhteiset säännölliset tapaamiset koko neuvolan henkilöstön
kanssa. Tapaamiset ovat tarkoitus järjestää kerran kuukaudessa avoterveydenhuollon
henkilöstön osastokokouksen jälkeen neuvolan tiloissa terveyskeskuksessa.
Terveydenhoitajia on pyydetty lähettämään perhetyöntekijälle sähköpostitse omat
työnkuvaukset ja tieto siitä mitä perhesuunnittelu- ja äitiysneuvolatyö Mäntyharjulla
9.2 2. Suunnittelukokous
Perhetyöntekijä on tavannut lastenneuvolan kaksi terveydenhoitajaa helmikuussa -07.
Tässä tapaamisessa perhetyöntekijä on kertonut opinnäytetyön aiheesta ja suunnitelmasta. Lastenneuvola on tehnyt perhetyön kanssa yhteistyötä ja se on toiminut. Yhteistyötä voi kuitenkin tehostaa ja lisätä. Terveydenhoitajat toivovat enemmän yhteistyötä
ja yhteisten perheiden asioissa sekä säännöllisiä tapaamisia perhetyöntekijän kanssa.
Myös lastenneuvolan työntekijät toivovat tietoa siitä, missä perheissä perhetyötä tehdään. Näin voidaan laatia yhteisiä ”pelisääntöjä” sekä tukea yhdessä perhettä. Tässä on
huomioitava asiakkaan lupa tehdä yhteistyötä.
Lastenneuvolan terveydenhoitaja voi olla mukana perhetyön suunnitelman laatimisessa ja väliarvioinneissa perhetyöntekijän ja sosiaalityöntekijän kanssa niiden perheiden
kohdalla, joista huoli on herännyt neuvolassa ja perhe tulee neuvolan kautta perhetyön
asiakkaaksi. Jos perheellä ei ole lastensuojeluasiakkuutta tai eivät ole muutenkaan
sosiaalitoimen asiakkaana, silloin ei sosiaalityöntekijä ole pakalla perhetyön palvelusuunnitelman teossa, vaan se tehdään neuvolan ja perhetyön kanssa. Lastensuojelun
sosiaalityöntekijälle menee kuitenkin tieto, missä perheissä perhetyötä tehdään.
Tapaamisessa päätettiin aloittaa yhteiset tapaamiset koko neuvolan henkilöstön kanssa. Tapaamiset ovat tarkoitus järjestää kerran kuukaudessa avoterveydenhuollon osastokokouksen jälkeen neuvolan tiloissa terveyskeskuksessa. Terveydenhoitajia on pyydetty lähettämään perhetyöntekijälle sähköpostitse omat työnkuvaukset sekä tieto siitä,
mitä lastenneuvolatyö Mäntyharjulla on.
9.3 3. Suunnittelukokous
Huhtikuussa -08 perhetyöntekijä on tavannut sekä perhesuunnittelu- ja äitiysneuvolan
että lastenneuvolan henkilöstön. Tapaamisessa on käyty yhdessä läpi Stakesin Palmuke-projektin kehittämää huolen vyöhykkeistöä. Yhdessä on sovittu, että huolen vyöhykkeistö jaetaan neljään osa-alueeseen ja otsikoidaan ne seuraavasti: ei huolta, pieni
huoli, huoli kasvaa ja suuri huoli. Seuraava tapaaminen on sovittu koko neuvolan henkilöstön kanssa ja silloin laaditaan varhaisen puuttumisen malli huolen vyöhykkeistön
9.4 4. Suunnittelukokous
Toukokuussa -08 perhetyöntekijä on tavannut perhesuunnittelu- ja äitiysneuvolan ja
lastenneuvolan terveydenhoitajat. Tässä tapaamisessa olemme käyneet huolen neljä
vyöhykkeistöä läpi konkreettisesti. Mitä huolen herääminen tarkoittaa kussakin vaiheessa ja mitä toimenpiteitä se aiheuttaa eri vaiheissa. Keskustelua herätti mm. se, että
voiko pienen huolen vaiheessa aloittaa jo perhetyötä. Pienen huolen vaiheessa aloitettu
perhetyö olisi ennaltaehkäisevää työtä ja muutoksia perheessä saataisiin lyhyellä työskentelyllä. Perhetyöntekijä kokoaa ja kirjoittaa terveydenhoitajien huolen vyöhykkeistön, samoin terveydenhoitajien työnkuvat ja lähettää sähköpostitse terveydenhoitajille
luettavaksi ja kommentoitavaksi.
10 VARHAISEN PUUTTUMISEN MALLI
Varhaisella puuttumisella tarkoitetaan toimintaa, jolla pyritään ehkäisemään ja helpottamaan tiettyjen riskitilanteissa olevien lasten ja perheiden ongelmia tarjoamalla tukea
Varhaisen puuttumisen mittarina on terveydenhoitajan oma huoli lapsesta tai perheestä
ja terveydenhoitaja on puututtava ajoissa omaan huoleensa lapsesta tai perheestä. Terveydenhoitajan huoli on sidoksissa siihen, miten hän kokee omat mahdollisuutensa
auttaa lasta tai perhettä. Erilaisin toimenpitein pyritään luomaa avoin ja luottamuksel-
linen yhteistyö perheen kanssa lapsen edun turvaamiseksi. Tavoitteena on, että terveydenhoitajan huoli lapsesta tai perheestä vähenee tai poistuu.
10.1 Huolen vyöhykkeet
Perhe käy säännöl-
Huoli on saattanut
Huoli on jatkuvaa
lisesti neuvolassa
ihmettely lapsesta
kestää jo pitkään ja
ja lapsen tilantee-
tai perheen tilan-
seen tarvitaan
kokee tarvitsevan-
vanhempien kanssa sujuu ja lapsen
sa lisävoimavaroja
saattanut toistua ja
kostopalaveri, jos-
sa perhe on muka-
heeksi vanhempien
na. Etsitään per-
suojeluilmoitus so-
heelle sopiva tu-
siaalityöntekijälle
Perhetyö voi alkaa
kimuoto ja perhet-
vanhemman välillä
asiat on hyvin
kokee, että lapsi on
Kirjallinen lasten-
Mikäli perhe kieltäytyy yhteistyöstä,
arvioi tilannetta ja
ottaa yhteyttä lastensuojelun sosiaalityöntekijään.
10.1.1 Ei huolta
Terveydenhoitajalla ei ole huolta perheen tilanteesta. Perhe käyttää terveydenhuollon
peruspalveluja ja käy säännöllisesti neuvolassa. Lapsi on hoidettu, tyytyväinen ja vuorovaikutus toimii lapsen ja vanhemman välillä. Lapsi kasvaa, kehittyy ja oppii normaalisti ja hänellä on hyvät kasvuolosuhteet.
Terveydenhoitaja uskoo omiin mahdollisuuksiinsa auttaa lasta/perhettä. Yhteistyö
vanhempien kanssa sujuu eikä asioiden esille tuominen ole vaikeata. Terveydenhoitajan toiminta on lapsen kannalta riittävää ja tuottaa toivottuja tuloksia.
10.1.2 Pieni huoli
Terveydenhoitajalla on pieni huoli lapsesta tai perheen tilanteesta. Huolen aihe on
saattanut toistua useamman kerran ja nyt terveydenhoitaja ottaa puheeksi oman huolensa vanhempien kanssa. Huoli ilmaistaan vanhemmille heitä kunnioittaen, yhteistyötä ja tukea tarjoten. Yhteistyö vanhempien kanssa on välttämätöntä tässä vaiheessa,
jotta tilanteessa päästään eteenpäin.
Terveydenhoitajalla on tunne, että hän pärjää ja tarvittaessa pyytää keskusteluapua
työtovereilta. Terveydenhoitajalla on myös mahdollisuus kysyä neuvoa ja keskustella
muiden yhteistyötahojen (perhetyö, mielenterveystoimisto, koulu, psykologi, keskussairaala) kanssa. Tilanteen läpikäyminen jonkun muun tahon kanssa voi tuoda uusia
näkökulmia ja toimintamalleja työskentelyyn.
Tässä pienen huolen vaiheessa neuvolan ja perhetyön yhteistyötä pitää tehostaa. Perhetyö voi alkaa tässä vaiheessa ja näin päästäisiin tekemään ennaltaehkäisevää työtä.
Varhaisessa vaiheessa havaittuihin ja käsiteltyinä pienen huolen asioihin voidaan vaikuttaa usein hyvin pienin keinoin. Pienen huolen vaiheessa perheelle voidaan ”heittää
ilmaan” erilaisia tukimuotoja, joita perhe voi jäädä miettimään. Terveydenhoitaja voi
tässä vaiheessa tarjota perheelle perhetyötä, ettei terveydenhoitajan huoli kasva isommaksi. Perhe ei itse useinkaan tässä vaiheessa vielä tunne tarvitsevansa apua eikä ole
valmis vastaanottamaan apua ja tukea vastaan. Terveydenhoitajille jää perheiden motivoiminen.
10.1.3 Huoli kasvaa
Huolen puheeksi ottaminen ei ole tuottanut toivottua tulosta ja terveydenhoitajan huoli
lapsesta kasvaa ja on tuntuvaa. Huoli on saattanut jatkua pitkään ja terveydenhoitaja
kokee, että tarvitsee lisävoimavaroja ja kontrollin lisäämisen tarvetta. Tässä vaiheessa
huolta voi tulla myös muiltakin tahoilta. Yhteistyö asiakasperheen kanssa ja yhteistyö-
verkoston kanssa on välttämätöntä. Terveydenhoitaja ottaa yhteyttä yhteistyötahoihin
(päivähoito, perhetyö, mielenterveystoimisto, psykologi, sosiaalityöntekijä, lääkäri,
seurakunnan kerho). Kootaan verkostopalaveri, jossa perhe mukana. Verkostopalaverin tarkoitus on löytää perheelle sopiva tukimuoto ja saada aikaan perhettä tukeva jatkosuunnitelma. Verkostopalaverissa ei haeta syyllisiä tai vajavaisuuksia, vaan pyritään
yhdistämään voimavaroja ja ihmisiä.
Mikäli perhe kieltäytyy yhteistyöstä, tulee terveydenhoitajan arvioida tilannetta, konsultoida omaa työryhmäänsä ja varhaisessa vaiheessa kääntyä lastensuojelun sosiaalityöntekijän puoleen.
10.1.4 Suuri huoli
Tällä vyöhykkeellä huoli on jatkuvaa ja lapsen tilanteeseen tarvitaan muutos heti. Terveydenhoitaja kokee, että lapsi on vaarassa. Terveydenhoitaja ottaa yhteyttä kirjallisen
lastensuojeluilmoituksen muodossa lastensuojelun sosiaalityöntekijään. Suositeltavaa
on, että perheelle kerrotaan yhteydenotosta lastensuojeluun.
10.2 Raskauden aikana aloitettu perhetyö
Raskauden aikana aloitetun perhetyön ajatuksena on varhaisen tuen tarjoaminen mahdollisimman matalalla kynnyksellä. Perhetyö on maksutonta asiakkaille. Perhettä tuettaisiin jo ennen ongelmien kasaantumista tai kriisiytymistä ja näin tuen tarve voisi olla
lyhytkestoista. Tuki olisi perheen tarpeista lähtevää ja perheen omaa asiantuntijuutta ja
voimavaroja vahvistavaa. Perhetyöllä pyritään tukemaan vanhempia vanhemmuudessa, parisuhteessa, lapsen hoidossa ja kasvatuksessa sekä muissa arjen tilanteissa. Perhetyön tavoitteena on myös turvata lapsen tasapainoinen kasvu. Perhettä rohkaistaan
käyttämään yhteiskunnan tarjoamia palveluja sekä sosiaalisen verkoston tukea.
Terveydenhoitajat tapaavat neuvolassa odottavia äitejä säännöllisesti. Terveydenhoitajat tunnistavat perheiden ongelmia ja joistakin perheistä huoli herää. Terveydenhoitajat arvioivat hyötyisikö perhe perhetyöstä. Terveydenhoitajat ottavat asian puheeksi
perheen kanssa ja esittävät perhetyön mahdollisuutta. Perhe voi jäädä miettimään asiaa. Mikäli perhe on suostuvainen perhetyöhön, neuvolan terveydenhoitaja ottaa yhte-
yttä asiakkaan luvalla perhetyöntekijään. Ensimmäinen äidin tai koko perheen tapaaminen voidaan sopia neuvolakäynnin yhteyteen. Tapaaminen on tutussa ympäristössä
tuttujen terveydenhoitajien kanssa ja näin perheelle turvallinen. Perhetyöntekijä kertoo
perhetyöstä ja sen keinoista auttaa ja tukea perhettä. Seuraava tapaaminen voidaan
sopia perheen kotiin ja tilanteen mukaan arvioidaan kuinka monta perhetyön käyntiä
on ennen vauvan syntymää. Vauvan syntymän jälkeen perhetyöntekijä ja terveydenhoitaja voivat käydä yhdessä kotikäynnillä ja kartoittaa perheen avun tarvetta ja kestoa. Jos perhetyötä jatketaan muutamien käyntien jälkeen, laaditaan perhetyön palvelusuunnitelma, jossa mukana sosiaalityöntekijä ja/tai neuvolan terveydenhoitaja. Tärkeää on myös se, että synnyttävän äidin neuvolan papereihin tulee merkintä, että perhetyö on aloitettu raskausaikana ja tieto siitä menee myös keskussairaalaan.
Ennen vauvan syntymää aloitetuilla perhetyön käynneillä perhetyöntekijä voisi tutustua äitiin sekä muihin perheenjäseniin. Samalla perhe tutustuu perhetyöntekijään.
Luottamuksellisen ja vuorovaikutuksellisen suhteen luominen on tässä vaiheessa tärkeää. Perhetyöntekijä voi olla tarvittaessa apuna vauvalle tarvittavien tavaroiden
Perhetyön aloittamisen syitä voivat olla mm. äidin väsymys/masennus, mielenterveystai päihdeongelma, nuoret vanhemmat, uusperhe, parisuhdeongelmat, monikkoraskaus, epävarmuus tulevan vauvan hoidossa sekä tuleva yksinhuoltaja, jolla ei tukevaa
Opinnäytetyön aihe alkoi hahmottua jo opiskelujeni alkuvaiheessa. Neuvola on tärkeä
yhteistyökumppani perhetyölle ja siksi yhteistyön kehittäminen ja tehostaminen on
varhaisen puuttumisen kannalta tärkeää. Neuvolan henkilöstö on ollut tuttua jo ennestään, joten yhteistyö ja yhteydenotot ovat olleet helppoja. Yhteisten aikojen löytyminen suunnittelukokouksia varten oli joskus vaikeaa, mutta nekin järjestyi.
Neuvolan ja perhetyön yhteistyön ja varhaisen puuttumisen malli tuotettiin syksyllä08. Yhteistyön ja varhaisen puuttumisen mallia on aloitettu jo toteuttamaan niiltä osin,
kuin se on mahdollista. Neuvolan henkilöstön käyttöön on laadittu varhaisen puuttumien malli, jossa käytetty pohjana Stakesin Palmuke-projektissa kehitettyä huolen
vyöhykkeistöä. Stakesin mallissa on seitsemän vyöhykettä, mutta yhdessä neuvolan
henkilöstön kanssa päädyimme rajamaan mallin neljään vyöhykkeeseen. Vyöhykkeistö
on apuväline tilanteen jäsentämiseksi ja avoimen yhteistyön kehittämiseksi perheiden
kanssa. Keskustelua neuvolan henkilöstön kanssa herätti se, että vyöhykkeistön rajat
voi olla häilyvät, esim. pienen huolen ja huoli kasvaa vyöhykkeen. Tavoitteena on
päästä perhettä auttamaan ja tukemaan jo pienen huolen vaiheessa. Terveydenhoitajat
arvioivat omaa huoltansa vyöhykkeistön mukaan ja toimivat siinä sovitun suunnitelman mukaisesti. Jos terveydenhoitajan omat voimavarat eivät riitä huolensa poistamiseen, niin hän ottaa yhteyttä muihin yhteistyötahoihin, mm. päivähoito, perhetyö, sosiaalityöntekijä, psykologi, puheterapeutti, mielenterveystoimisto. Tarvittaessa terveydenhoitaja, jolla huoli on herännyt, kokoaa verkostopalaverin. Eri organisaatiorajojen
ylittävällä verkostotyöllä pyritään selkiyttämään perheen tilannetta, sopimaan yhteistyökumppanien työnjaosta ja vastuista, päällekkäisyyksien karsimisesta sekä myös
perheen omasta vastuusta ja osuudesta terveydenhoitajan huolen vähenemiseksi. Näin
perhe tietää, ketkä heidän kanssaan työskentelevät, mitä tukea heiltä voi odottaa ja
keneen voi olla tarvittaessa yhteydessä. Huolen vyöhykkeistöä ei ole neuvolassa vielä
otettu käyttöön, mutta tämän opinnäytetyön valmistuessa varhaisen puuttumisen mallin huolen vyöhykkeistö otetaan käyttöön.
Raskauden aikana aloitettua perhetyötä on ryhdytty toteuttamaan suunnitelman mukaan, mutta käytännössä se ei ole vielä toteutunut. Syksyllä -08 oli sovittu tapaaminen
perhetyöntekijän, neuvolan ja odottavan äidin kanssa neuvolaan, mutta se peruuntui
perhetyöntekijän sairausloman takia. Sen jälkeen ei ole tullut odottavaa perhettä, joka
hyötyisi perhetyöstä jo raskausaikana. Muutama perhe on mietityttänyt neuvolan terveydenhoitajia, mutta perheet ovat saaneet apua ja tukea lähiverkostolta. Neuvolan
terveydenhoitajat ovat tässä avainasemassa, miten he markkinoivat perhetyötä ja saavat tuen ja avun tarpeessa olevat perheet motivoitumaan ottamaan apua vastaan. Nuoret esikoistaan odottavat perheet eivät vielä osaa odotusvaiheessa kuvitella miten arki
sujuu vauvan syntymän jälkeen, eivätkä näin pysty arvioimaan avun tarvetta. Perhetyöntekijää mietityttää työtilanne ja resurssit ottaa uusi perhe perhetyön piirin, koska
tarpeeseen pitäisi pystyä vastaamaan nopeasti.
Yhteiset säännölliset tapaamiset perhetyöntekijän ja neuvolan välillä alkoivat syksyllä
-08. Tuolloin tapaamiset olivat avoterveydenhuollon henkilöstön osastokokouksen
jälkeen. Muutaman kerran jälkeen huomasimme, että osastokokoukset vie paljon aikaa
ja näin perhetyön ja neuvolan palaverille ei jää riittävästi aikaa. Vuoden -09 alusta
järjestimme tapaamiset uudelleen. Tapaamiset ovat neuvolan tiloissa terveyskeskuksessa ja ovat toteutuneet säännöllisesti kerran kuukaudessa, lukuun ottamatta kesätaukoa. Koko neuvolan henkilöstö ei ole ollut kaikkina kertoina paikalla, vaan sen mukaan miten ovat päässeet ja onko huolen aiheita herännyt jostakin perheestä. Tapaamiset ovat koettu hyväksi ja toimivaksi ja ne jatkuvat edelleen.
Perhetyön ja neuvolatyön haasteita tulevaisuudessa on perherakenteiden muutokset,
ihmisten moniongelmaisuus, taloudelliset ongelmat sekä yhteiskunnan perheille asettamat paineet. Jatkokehittämisaiheena olisi kysely perheille, joissa aloitettu raskauden
aikana perhetyö. Perheet voisivat kertoa mielipiteensä miten he kokivat, kun heille
neuvolassa on suositeltu perhetyötä, mitä hyötyneet ja mitä kehitettävää neuvolatyössä
ja perhetyössä.
Armanto, Annukka & Koistinen, Paula 2007. Neuvolatyön käsikirja. Hämeenlinna:
Arnkil, Tom Erik 2004. Verkostotyö lastensuojelussa – menetelmät huolen mukaan.
Teoksessa Puonti, Anna-Maija & Saarnio, Tuula & Hujala, Anne (toim.). Lastensuojelu tänään. Jyväskylä: Tammi.
Eriksson, Esa & Pyhäjoki, Jukka 2007. Huolen vyöhykkeistö ja työmenetelmät - dialogisuuden edistäminen. Teoksessa Armanto, Annukka & Koistinen, Paula (toim.)
Neuvolatyön käsikirja. Hämeenlinna: Tammi.
Hautajärvi, Sanne 2003. Ennaltaehkäisevä lastensuojelu. Teoksessa Hurting, Johanna
& Hautajärvi, Sanne & Rantalaiho, Ulla-Maija. Lastensuojelua kehittämässä. Ar-
vioivia näkökulmia Nuorten Ystävien Lapsi Lapissa-projektiin. Rovaniemi: Lapin
Hurtig, Johanna 2003. Lasta suojelemassa – etnografia lasten paikan rakentumisesta
lastensuojelun perhetyön käytännöissä. Rovaniemi: Lapin yliopistopaino.
Isoherranen, Kaarina 2005. Moniammatillinen yhteistyö. Vantaa: WSOY.
Järvinen, Ritva & Lankinen, Aila & Taajamo, Terhi & Veistilä, Minna & Virolainen,
Arja 2007. Perheen parhaaksi. Perhetyön arkea. Helsinki: Edita.
Kangaspunta, Riitta & Värri, Merja 2007. Hyvinvointineuvola-toimintamalli. Teoksessa Armanto, Annukka & Koistinen, Paula (toim.). Neuvolatyön käsikirja. Hämeenlinna: Tammi.
Kettunen, Taru & Ihalainen, Jarmo & Heikkinen, Hannele 2001. Monimuotoinen sosiaaliturva. Juva: WSOY.
Lindholm, Marja 2007. Neuvola osana perusterveydenhuoltoa. Teoksessa Armanto,
Annukka & Koistinen, Paula (toim.). Neuvolatyön käsikirja. Hämeenlinna: Tammi.
Lindholm, Marja 2007. Äitiysneuvolatyön järjestelmä. Teoksessa Armanto, Annukka
& Koistinen, Paula (toim.). Neuvolatyön käsikirja. Hämeenlinna: Tammi.
Mönkkönen, Kaarina 1996. Asiantuntijasta asiantutkijaksi. Teoksessa Metteri, Anna
(toim.). Moniammatillisuus ja sosiaalityö. Helsinki: Oy Edita Ab.
Niemelä, Pirkko 2003. Äitiyden tunteen syntyminen. Teoksessa Niemelä, Pirkko &
Siltala, Pirkko & Tamminen, Tuula (toim.). Äidin ja vauvan varhainen vuorovaikutus.
Reijonen, Mikko 2005. ”Mitä työtä se perhetyö oikein on?”– ammattina perhetyöntekijä. Teoksessa Reijonen, Mikko (toim.). Voimaa perhetyöhön. Arjen tuki ja ammatilliset verkostot. Juva: PS-kustannus.
Siltala, Pirkko 2003. Varhainen vuorovaikutus kokemuksen ja tutkimuksen valossa.
Teoksessa Niemelä, Pirkko & Siltala, Pirkko & Tamminen, Tuula (toim.) Äidin ja
vauvan varhainen vuorovaikutus. Juva: WSOY.
Törrönen, Maritta & Vornanen Riitta 2004. Lastensuojelun ehkäisevä työ. Teoksessa
Puonti, Anna-Maija & Saarnio, Tuula & Hujala, Anne (toim.). Lastensuojelu tänään.
Varpu tukea ajoissa. http://www.lapsitieto.fi/prodo/index.phtml?s=677. Ei päivitystietoja. Luettu 15.11.2009
Varpu, tukea ajoissa. http://www.varpu.fi/index.phtml?printer=1&s=655. Ei päivitystietoja. Luettu 21.11.2009
Vilen, Marika & Vilhunen, Riitta & Vartiainen, Jari & Siven, Tuula & Neuvonen,
Sohvi & Kurvinen, Auli 2006. Lapsuus erityinen elämänvaihe. Helsinki: WSOY.
Viljamaa, Marja-Leena 2003. Neuvola tänään ja huomenna. Vanhemmuuden tukeminen, perhekeskeisyys ja vertaistuki. Jyväskylä: Jyväskylän yliopisto.
Avautuvien mahdollisuuksien perhetyö neuvolassa